open-index/open-wikipedia-markdown huggingface dataset:
娛樂大家 (專輯)

《**娛樂大家**》係梁詠琪嘅第23張音樂專輯，喺2004年12月13號推出。

## 歌曲

## 派台歌成績

## 文化影響
《給最開心的人》呢首歌算係梁詠琪其中一首比較有名嘅作品，之後作曲人林一峰，仲有鄭欣宜都有翻唱。有指呢首歌入面「最開心的人」指嘅就係鄭欣宜已經離世嘅媽媽沈殿霞，而呢首歌亦令欣宜樂於做番自己。

## 參考
暴飲暴食

**暴飲暴食**（英文：**binge eating**）係一種行為，指一個人喺短時間之內唔受控制噉係噉勁食嘢，可以係某啲心理病嘅症狀。

## 睇埋
*衝動
*口痕搵嘢食
*神經性暴食症
格溫多琳·格貝爾

**格溫多琳·格貝爾**（Gwendolyn Göbel，），係一位德國女演員。

## 電影
* 2010: Goethe!
* 2014: Frei
* 2014: Mit Burnout durch den Wald
* 2014: Zu mir oder zu Dir?
* 2015: Winnetous Sohn
* 2015: Ein starkes Team (Fernsehserie)
* 2015: Im Namen meines Sohnes
* 2015: SOKO Wismar (Fernsehserie)
* 2016: Tschick
* 2017: Großstadtrevier (Fernsehserie)
* 2017: Die Spezialisten – Im Namen der Opfer (Fernsehserie)
* 2017: Zuckersand
* 2017–2020: Dark (Fernsehserie, 4 Episoden)
* 2019: Cleo
* 2019: Der Krieg und ich
* 2020: Lucie – Läuft doch
* 2021: Die Heimsuchung（電視電影）

## 出面網頁
*
波斯地毯

**波斯地毯**（；波斯文：**فرش ايرانى‎**，羅馬字係 **farš-e irâni**），又叫**伊朗地毯**，喺某嘅情況下被定義為由棉花、羊毛同絲綢編織而形成嘅珍貴紡織蓬鬆地布，被認為係伊朗嘅古老工業之一；並且，根據從過去嘅人身上恢復嘅手工藝品以及歷史學家、遊客同戰士嘅著作所暗示嘅，响伊朗編織唔同類型嘅地毯，作為一種手工藝，公共、農村同游牧藝術長期以來一直好受歡迎同祖先嘅激勵。 

## 史

對世界上最古老嘅地毯（即 帕西鈤地毯）嘅質地同圖像嘅調查表明，地毯圖案與波斯波利斯嘅浮雕非常相似，好多研究人員認為尼種地毯係由中亞-帕提亞地區嘅人民編織嘅波斯地毯或波斯（大呼羅珊）。 巴哈熱彈地毯，可以追溯到薩珊王朝時期，也與 巴哈克榮同 巴哈卡莎 嘅名字有關，係眾所周知嘅地毯編織同古代伊朗設計同染色等周邊工業進化嘅另一個像徵，並被支離破碎並在阿拉伯入侵伊朗後被傳送到麥地那。 

喺蒙古人嘅統治時期（公元 13 或 14 世紀），恰逢合贊汗統治時期，該行業喺風格同技術方面達到咗非常高嘅水平。 然而，伊朗古典地毯編織藝術最明顯嘅卓越之處，都被稱係波斯地毯嘅複興，據信發生喺薩法維國王嘅統治時期，尤其是沙阿塔赫馬塞布和沙阿阿巴斯。 喺那個陣時期，圓牌地毯取代咗當時被稱為具有蒙古和帖木兒圖案嘅地毯，除咗圓牌地毯之外，以動物或狩獵場為圖案嘅編織地毯也開始流行。

依家，大概有 3000 塊尼個時期遺留下來嘅地毯，被保存喺世界上最偉大嘅博物館或者個人收藏中。 總嘅來說，地毯嘅圖案同圖案代表了工匠或藝術家如何看待周圍嘅環境、氣候同自然； 而且，手工地毯嘅圖案同圖案有時會傳達代表當前文化、歷史、建築、氣候同編織時代嘅信息。

除咗尼個，伊朗地毯嘅幾何圖案有時暗示著詩句、古蘭經嘅詩句或蘇拉、傳奇或歷史故事或古蘭經嘅聖訓。

根據一些地毯專家同設計師嘅說法，地毯嘅圖案或紋理可以分為兩種截然不同嘅風格：鄉村風格（破碎或幾何圖案）同城市風格（彎曲或旋轉圖案）； 喺某些圖案中，尼兩種樣式結合喺一起形成了一種差唔多複合嘅樣式，稱為旋轉折斷圖案。

目前，伊朗最重要嘅工業產品係手工或手工編織嘅地毯同地毯，伊朗主要嘅地毯編織中心係大不里士、伊斯法罕、卡尚、克爾曼同馬什哈德等城市。

真正嘅波斯地毯係真正嘅寶藏。 來自伊朗嘅手工地毯越來越稀缺，大規模生產也影響了地毯行業，經驗豐富嘅打結工喺中東越來越少見。 工業打結地毯永遠達不到波斯地毯嘅質量。

波斯地毯來自伊朗，直到 1934 年才正式稱為波斯。數百年嘅傳統導致儘管國家名稱發生了變化，但地毯嘅名稱仍然保持不變。 世界上冇邊個地毯產區能夠好似伊朗噉有悠久嘅手工藝傳統。 地毯織工嘅技術同經驗體現喺地毯嘅精細度同耐用度上，喺世界範圍內享有盛譽。
## 概論
地毯嘅區別喺於它們嘅區域同打結密度。 非常精美嘅波斯地毯嘅著名出處包括納因、伊斯法罕同大不里士。 除了著名嘅地區，還有許多其他地區可能鮮為人知，但不一定質量低劣。 即使喺今天，尼些地區嘅每一個劇照都為其類型嘅地毯帶來了某種風格嘅特徵。 例如，來自 毛特 嘅地毯以其花園圖案或所謂嘅 黑拉提圖案而聞名。 大多數已經處理過波斯地毯嘅人都知道克爾曼、卡尚或比賈爾等地區。
喺日常語言中，東方地毯同波斯地毯通常被認為係相同嘅。 尼係由於波斯地毯嘅突出作用。 然而，“真正嘅”波斯人只來自伊朗。 東方地毯一詞應理解為通用術語，用於阿拉伯世界嘅所有地毯。 伊朗非常了解其傳統。 雖然過去童工喺手工藝中占主導地位，但如今有大量標籤可以抵消尼一點。

伊朗係中東最大嘅國家之一，連接東西方。 特別係喺早期，它通過絲綢之路連接到當時已知世界嘅兩端。 波斯地毯也係兩個文化區之間嘅橋樑，經常出現喺西方機構中。 正因如此，不僅傳統嘅圖案打結，而且喺世界大都市地區使用嘅現代設計也廣受歡迎。 儘管原油係當今最重要嘅經濟部門，但大多數人仍受僱於地毯生產。 然而，尼個比例正喺下降，因為年輕人越來越遠離耗時嘅傳統手工藝。

## 睇埋
*波斯細密畫
## 攷
衝動控制障礙

**衝動控制障礙**（又叫 ，取自英文全名嘅簡稱）係一大類嘅心理病。呢啲心理病嘅共通點係患者成日都控制唔到自己嘅衝動，有某啲行為佢哋可能明知會帶嚟不良後果都忍唔住去做，例如有衝動購物症嘅人，佢哋成日一見到想要嘅嘢就買，可能明知買咗會搞到自己財政赤字或者爭落好多咭數都唔受控制噉買。

同 ICD 有相關嘅病症包括過度活躍症、自閉症譜系障礙、物質使用障礙、行為上癮、反社會型人格障礙同埋邊緣型人格障礙... 等等。除此之外，某啲神經退化病亦可以提升患者出現 ICD 嘅機率，例如柏金遜症就係噉。

## 主要徵狀

ICD 最重要嘅特徵係患者控制唔到自己嘅衝動。

喺心理學同精神醫學上，控制衝動可以簡化噉想像為**短期嘅細得益**同**長遠嘅大得益**之間嘅決擇。試諗將一隻老鼠放喺個籠裡便，籠內有兩個掣，佢撳 A 掣可以即刻攞到一粒嘢食，而撳 B 掣就要等五分鐘攞到五粒同樣嘅嘢食。人類行為都可以噉樣想像：想像有個人，佢想狂買嘢；佢有足夠嘅認知能力，知道買晒啲嘢會喺短時間內好過癮，但係佢亦知道，使咁多錢買嘢到咗月尾要找咭數嗰陣就會感受到後果（長遠會快感總量大跌）——即係話佢要喺**短期嘅細嚿利益**同**長期嘅大嚿利益**當中二揀一。而實證嘅心理學研究表明，人與人之間喺呢種決擇行為上有差異，有啲人硬係冇咁重視長遠利益，比較傾向會為咗短期快感犧牲長期利益，而佢哋當中有部份人「重視短期快感」嘅傾向強到對佢哋生活造成明顯嘅負面影響，例如係搞到佢哋爭落好多咭數，噉呢啲人就好可能係有某啲種類嘅 ICD 。

ICD 嘅具體徵狀係乜，亦可以取決於患者嘅年齡、面對緊乜嘢衝動控制問題、生活環境、同性別。

柏金遜症屬於神經退化病，後期柏金遜症嘅併發症可能包括各種衝動控制方面嘅問題，包括唔受控制噉飲食、買嘢或者強迫性嘅賭博、性行為同相關行為。流行病學研究顯示，有 13.6-36.0% 嘅柏金遜症患者都會出現至少一種衝動控制嘅問題。

## 障礙類型
精神病診斷同統計手冊（DSM；心理學同精神醫學常用，診斷心理病嘅國際標準）將心理病分好晒類，亦不溜有提到 ICD 以及係 ICD 要點分類。唔同版本嘅 DSM 對心理病嘅分類法有些少唔同。一般嚟講，以下呢啲心理病都屬於 ICD 或者係同 ICD 好相近。
*性慾亢進：涉及患者有強烈同重複嘅性慾，佢哋控制唔到做性行為嘅衝動，而呢點對佢哋嘅生活造成負面影響；當中**負面影響**可以包括好多嘢，例如佢可能會成日做高風險嘅性行為、惹到性病、以及係意外懷孕呀噉。由於呢種病咁隱蔽，患病率比較難確實估計，有美國學者喺一九九〇年代初做研究，估計美國人口性慾亢進嘅患病率係 5-6% 而當中男性個案多過女性。
*行為上癮：行為上癮係指患者某啲行為做上癮而佢哋嘅行為對佢哋嘅生活產生負面影響，例如沉迷打機就係指患者控制唔到自己嘅衝動去打機，好多時打到荒廢晒學業同埋社交生活；唔同種類嘅行為上癮喺唔同年齡、社經地位同教育程度嘅人身上都可以見到。行為上癮同 ICD 關係密切，亦有部份研究者會將行為上癮當係 ICD 嘅一種。
*衝動購物症：患者經常有無法抵抗嘅購物慾，就算係唔需要或者負擔唔起嘅嘢都照買，對佢哋嘅財政造成顯著影響，而且佢哋好多時都會因此感到後悔。有人喺二〇〇一年嘅美國做過研究，估計大約 2-8% 嘅成年人有衝動購物症嘅問題，當中 80-90% 嘅係女性，通常喺青少年期後期或者廿幾歲嗰陣發病，通常係長期嘅。
*縱火狂：患者反覆出現衝動想故意放火，患者好多時仲有攻擊性方面嘅行為問題。根據美國嘅研究估計，有大約 2.4-3.5% 嘅兒童同青少年都有縱火狂嘅傾向。
*偷竊症：患者反覆出現衝動，想偷走某啲物件，縱使佢哋根本完全冇需要噉做——佢哋有錢買嗰樣嘢，而且並唔需要嗰樣物品。根據美國嘅研究估計，每 1000 人入便就有 6 個偷竊症嘅患者，而每年大約 5% 嘅店舖盜竊個案都係源於偷竊症嘅。
... 等等。

## 神經機制

好多精神醫學同心理學研究者都致力研究 ICD 背後由邊啲腦區或者腦神經機制主宰。

廿一世紀初嘅研究指，紋狀體可能係將 ICD、強迫症同物質使用障礙（患者唔受控制噉濫用煙酒等嘅物質）聯繫埋一齊嘅關鍵。呢啲病症都涉及患者控制唔到自己嘅某啲行為，明知，而腦神經學研究表示強迫症後期出現嘅「衝動」源自腹側紋狀體迴路逐漸失調，而 ICD 同物質使用障礙就涉及背側紋狀體迴路嘅失調會加劇，增加由強迫過程驅使嘅 ICD 同物質使用行為。

廿世紀嗰時，精神醫學界認為強迫症同 ICD 嘅主要分別係前者出自患者想避免傷害，而後者就出自患者追求某啲心理犒賞，但係事實表明呢點並唔成立，例如某啲強迫症患者做嘅強迫行為，似係由追求犒賞帶動嘅，例如係囤積噉。

## 睇埋
*強迫症：齋睇行為嘅話，強迫症同 ICD 望落好相似，但係事實表明，兩者涉及嘅腦區明顯唔同。
*上癮
*衝動
*行為強化
*暴飲暴食
*鯨客

## 參考
註釋：

引用來源：

## 連結
* 【專注力不足/多動/衝動控制問題】支援服務及資訊概覧，衞生署學生健康服務
* 控制衝動冇難度，PDF 快勞，呢份文件夾雜咗少量粵文。
* [DSM-5](https://repository.poltekkes-kaltim.ac.id/657/1/Diagnostic%20and%20statistical%20manual%20of%20mental%20disorders%20_%20DSM-5%20(%20PDFDrive.com%20).pdf), **Disruptive, Impulse-Control, and Conduct Disorders (461)**，PDF 快勞，有提到 ICD 嘅概念。
* Hodgins, D. C., & Peden, N. (2008). Cognitive-behavioral treatment for impulse control disorders. *Brazilian Journal of Psychiatry*, 30, S31-S40，呢篇文講點樣用認知行為治療嚟應付幾種 ICD 同相關病症，有英文版同葡文版。
延遲滿足

**延遲折扣**係神經心理學、行為科學同相關學科講到嘅概念，意思係指一樣事物主觀嘅價值，會隨住**得到佢要等嘅[[時間]]**而下降。呢種現象喺人類或者老鼠身上都可以睇到，而且仲被指係對人類嘅人生成功有一定影響。

## 基本實驗

想像以下嘅實驗佈置：依家擺一隻老鼠喺個籠入面，籠內有兩個掣，撳第一個掣會即刻得到一粒嘢食，撳第二個掣會喺五分鐘後得到一粒完全一樣嘅食物，兩個掣撳咗一下之後五分鐘內唔會再有反應；結果通常會係，隻老鼠肚餓嗰陣會走去撳第一個掣，同時會對第二個掣不聞不問。

喺食物大細不變嘅情況下，一場延遲折扣實驗嘅可能數據：

跟住，若果更改兩個掣嘅結構，變成撳第二個掣會喺五分鐘後得到一嚿大嚿嘅食物，噉嘅話隻老鼠就比較有可能會對第二個掣有興趣。一般認為，噉即係話喺老鼠心目中，一嚿嘢食嘅主觀價值會隨住**得到嚿嘢食要等嘅時間**而下降，或者打折扣。一樣事物隨住**得到佢要等嘅時間**而出現嘅主觀價值下降，就謂之延遲折扣－意即由**延遲**造成嘅**折扣**。呢種現象喺人類以至第啲動物身上，都可以觀察到。**延遲滿足**就係指一隻動物，選擇較大嘅長遠快感－**延遲**佢慾望嘅**滿足**。

延遲折扣對人類行為嘅研究嚟講相當有價值：喺現實之中，人行事往往要做一啲冇即時快感嘅嘢；例如考試噉，掛住同朋友玩或者傾電話可以得到即時快感，但即刻坐低溫書長遠嚟講更有利；即係話個人要喺**即刻得到快感**同**未來更大快感**之間二選一。順帶一提，呢個概念亦吸引咗唔少行為經濟學家研究，佢哋都想知類似嘅現象會點樣影響人類做經濟上嘅決策。

## 數學模型
喺延遲折扣研究上，科學家有思考要用乜嘢數學模型嚟模擬一件事物嘅主觀效用隨延遲嘅下降。當中雙曲線折扣係喺廿一世紀初最受認同嘅模型，根據呢個模型，一件事物嘅主觀價值會跟從以下呢條式：

:g(D)=\frac{1}{1+kD}\,
當中
*g(D) 係**折扣因素**，指折扣之後淨低原本數值嘅幾多百分比，呢個數值愈細反映件嘢嘅主觀價值跌得愈勁，
*D 係延遲，即係要等幾耐先可以得到件事物，
*k 呢個參數主宰個體嘅折扣程度，呢個參數大致上可以理解為個個體耐性有幾好，每個個體嘅 k 值都唔同。

雙曲線折扣模型嘅一個特徵係會出現時間上前後不一：想像一個人而家要選擇**即刻得到 50 文**定**一年後得到 100 文**，佢會有一個特定嘅選擇；而如果佢要揀**五年後得到 50 文**定**六年後得到 100 文**，佢都會有一個選擇；假設佢會揀主觀價值高啲嘅選擇而 k 數值不變，有至少兩個可能性：
*如果折扣因素同延遲之間條式係（本嚟認為係比較合乎直覺嘅）指數函數嘅話，佢喺兩個情況下實會做同一選擇。
*但如果折扣因素同延遲之間條式係好似雙曲線折扣噉嘅，佢好有可能喺第一個情況下會揀即刻攞 50 文，但喺第二個情況下會揀六年後攞 100 文。
實驗結果顯示，喺多數情況下，雙曲線折扣模型能夠比較準確噉描述人類同第啲動物嘅行為。





呢種研究有助剖析點樣用數學模型嚟模擬人類嘅消費同投資，例如有學者研究用呢個模型解釋爛賭，指出（簡單講）爛賭嘅人嘅 k 值似乎零舍大－即係話佢哋比較有可能會為咗短期嘅過癮，而放棄長遠嘅利益。

## 神經底質

廿一世紀嘅研究指，前額皮層（PFC；大腦皮層最近額頭嗰一橛）响延遲折扣當中扮演重要角色：有研究者試過一路用神經造影技術監察受試者嘅腦活動，一路要佢哋做延遲折扣決策，發覺前額皮層某幾橛嘅活動同個體嘅 k 有顯著嘅相關－簡化講嘅話，前額皮層嘅神經元會運算每個選項嘅價值然後按每個選項嘅主觀價值，傳訊號去犒賞系統其餘部份，調控犒賞系統第啲部份嘅活動。

例如如果前額皮層決定想追求長期利益，就會傳訊號阻止杏仁核（負責管情緒相關功能嘅一個腦區），叫杏仁核唔好產生會令人追求短期快感嘅情緒變化。

## 應用研究
### 精神醫學

延遲折扣係自控能力嘅重要一環：想像有個人，佢有朋友喺度嘗試說服佢吸毒；佢有足夠嘅認知能力，知道啲毒品吸咗之後會喺短時間之內好興奮好過癮，但佢亦都知道，吸毒上癮長遠嚟講係有好負面嘅後果嘅，即係長期會令自己得到嘅快感總量大跌－即係話佢要喺短期嘅細快感同長期嘅大快感兩個選擇當中二揀一，就好似延遲折扣實驗嘅情境噉。

實證嘅心理學研究表明，人同人之間喺延遲折扣上有差異－有啲人會比較唔睇重長遠嘅利益，可以想像成係 k 數值較大，令到佢哋主觀覺得長遠嘅大快感冇咁有價值，比較傾向會為咗短期嘅快感而犧牲長期嘅利益；而因為個體嘅 k 可以由前額皮層特性等嘅變數嚟預測，變相為精神醫學等領域嘅工作者提供咗一種方法，預測邊啲人比較容因為自控力不足而出現吸毒等嘅行為問題。

### 引人儲錢

延遲折扣嘅相關理論喺某啲經濟政策上有用。例如有經濟學家就研究，點樣運用雙曲線折扣嘅原理嚟吸引人儲錢：延遲折扣係一個問題，因為呢個現象搞到啲人好多時為咗而家有得玩有得食，而唔儲足夠嘅錢嚟準備退休，間接令好多人退休冇晒保障；於是有一班經濟學家就做咗份噉嘅研究：佢哋設計咗一個「聽日儲多啲錢」嘅計劃；喺呢個計劃入面，
*佢哋搵咗班打工嘅人士返嚟，問佢哋肯唔肯將佢哋**下次加人工嗰陣**嘅退休福利計劃劃撥率提升，簡單講就係將多啲錢攞去做退休福利－而唔係問佢哋肯唔肯**而家呢一刻**將劃撥率提升；
*根據雙曲線折扣嘅原理，如果將個選擇由**而家 vs 一年後**變成**五年後 vs 六年後**嘅話，啲人比較有可能會揀長遠有利嘅選擇，所以理論上，呢個操作能夠提高啲人為退休儲錢嘅意慾。
結果真係發現，呢個操作有效噉提升打工人士提高劃撥率嘅意慾，成功鼓勵佢哋為退休做準備。

## 睇埋
*神經心理
*執行功能
*衝動
*決策
## 詞彙
重要概念嘅英文名：
*延遲折扣，
*延遲滿足，

## 引咗

## 註解
棉花糖實驗

**史丹福棉花糖實驗**（參見 ），或者簡稱**棉花糖實驗**，係一種心理實驗，常用於人類細路身上。呢種實驗通常係攞嚟研究延遲滿足相關課題嘅，其設計簡單講如下：

實驗嘅重點，係想睇下個小朋友做唔做到延遲滿足自己嘅慾望，忍到實驗員返嚟為止。

## 基本做法
喺呢場實驗裏便，研究員會搵一班細路返嚟做受試者。佢會逐個逐個噉將細路帶入去實驗室入面，每個細路要單獨噉經歷實驗。研究員會俾個細路坐喺張檯前面，檯上有一隻碟，碟上面擺咗一粒望落好好食嘅棉花糖。

跟住個研究員會同個細路講，話自己要行開（例如）十五分鐘，再同個細路如實噉講，話如果佢可以一路忍住唔去食面前嗰粒糖，一路忍到個研究員返嚟為止，噉研究員就會送一大包同一樣嘅糖俾佢；同時研究員嘅同事會暗中監察住個細路，睇下佢可以抗拒郁手食嘅慾望，抗拒到幾耐。

即係話呢種實驗嘅重點變數，就係個細路**忍到幾耐**。

## 相關結果

一般認為，棉花糖實驗反映個細路嘅自控能力，反映佢有幾夠延遲滿足自己嘅慾望。

實證研究表明，有過度活躍症嘅細路－已知佢哋係零舍衝動－冇一般嘅細路咁能夠忍住唔食。





亦有研究指，棉花糖實驗能夠預測個細路大個咗之後人生有幾成功：研究發現，能夠延遲滿足嘅小朋友，大個咗喺人生各方面都比較成功，譬如係成績較好、冇咁容易肥胖... 等等。

## 睇埋
*衝動
*過度活躍症
*兒童心理學

## 引咗

## 註解
抗抑鬱藥

**抗抑鬱藥**（**antidepressant**）係指用嚟對抗抑鬱嘅藥，常見嘅副作用包括體重增加同頭痛呀噉。
認知行為治療

**認知行為治療**（嚟自）係一種心理治療做法，指集中於改變對象嘅諗嘢方式（認知），從而改變一啲有問題嘅行為。

## 概論

## 睇埋
*心理治療
父母管理訓練

**父母管理訓練**（**parent management training**，**PMT**）係一種心理治療做法，旨在教父母用正強化嘅方法嚟引導細路做出正確嘅行為。
漢斯·艾森克

**漢斯·艾森克**（**Hans Eysenck**，）係一位心理學家，做咗好多有關智能同性格嘅研究。

## 出面網頁
狂躁

**狂躁**（），又叫**狂躁症**，患者會喺一段時間入面進入一種異常精神狀態或者行為，通常會係高漲，突然或者飄忽嘅性質。佢嘅定義係「一種伴有情緒高漲同埋情緒起伏不定嘅過度反應」狀態。喺呢段時間入面，患者嘅情感同埋能量度都會特別容易被刺激或者造成極端改變。呢啲情緒上嘅改變通常係因為周圍環境或者事物有小改動就會產生。因為狂躁現象擁有嘅高漲性質，啲人成日覺得佢係抑鬱嘅相反，但係狂躁之所以叫狂躁就係因為佢可以係欣快嘅感覺亦都可以係程度一樣大嘅憤怒、悲哀或者冇原因嘅害怕。

## 參考
G 力

** 力**（）係指造成「有重量」嘅感覺嘅加速度（每單位質量嘅力），當中 1 個單位嘅 G 力相當於一般地球環境下人感覺到嘅重力加速度。

## 過山車分析

工程師設計過山車嗰陣成日會考慮 G 力。

**打戙嘅 G 力**係指（由乘客嘅角度睇）向上或者向下嘅 G 力：
***正 G 力**係指「由上而下」嘅 G 力－當一架列車向下衝去到最低點，下一刻要向前直去嗰陣，乘客同列車嘅慣性會令佢哋傾向繼續向下郁，但條路軌變平咗令到佢哋冇得繼續向下郁，於是乘客就會感受到一股向上嘅力（好似下圖嗰個淺綠色箭咀噉）；過山車設計上認為，有返咁上下勁嘅正 G 力（明顯大過 1 G）係可以令乘客有興奮嘅感覺嘅，但勁得滯嘅 G 力可以危害人命－一般嚟講，超過咗 5 G 咁勁嘅正 G 力經已可以令人暈低，而一過咗 10 G，冇著特別保護裝備嘅人就會死亡。下圖個深綠色箭咀係乘客同列車嘅重量。

***負 G 力**係指「由下而上」嘅 G 力－當一架有返咁上下動能嘅列車衝上斜，去到最高點嗰陣，乘客同列車嘅慣性會令佢哋傾向繼續向上郁，但條路軌變平或者開始向下斜令到佢哋冇得繼續向上郁，於是感受到一股向下嘅力（下圖班乘客仲舉高埋雙手），會或多或少噉有股「飄浮緊」嘅感覺；過山車設計上認為，負 G 力可以令乘客有無重感同興奮感，但亦有一定嘅危險性－一般嚟講，負 G 力大過 2 G 經已會出現流鼻血等嘅徵狀，大過 3 G 就會令個人視力模糊，而過咗 5 G 就有可能會冇咗對眼珠同死亡。

**打橫嘅 G 力**會喺架列車掟彎嗰陣出現－想像家陣有架列車以快嘅速度向前衝，然後條路軌轉彎，架列車就要跟住轉，同時乘客同列車嘅慣性會令佢哋傾向繼續向前郁，但路軌方向變搞到佢哋焗住要跟住方向變，於是感受到一股打橫（向左或者右，視乎條路軌轉邊面）嘅力；一般嚟講，打橫嘅 G 力係過山車工程師想避免嘅嘢－經驗表明，打橫嘅 G 力勁過 0.2 G 經已會令乘客覺得頭暈甚至想嘔，而呢種體驗一般都唔係過山車想追求嘅興奮感；因為噉，喺過山車設計上，架車掟起彎上嚟（尤其係如果掟彎嗰陣速度會快）會用到傾斜轉彎（banked turn）嘅技術，意思即係條路軌會咬彎少少，等架列車以傾斜咗嘅姿勢嚟掟彎（好似下圖嗰個例子噉），令到一部份嘅打橫 G 力變成正 G 力，減低乘客頭暈唔舒服嘅危險。

## 註釋

## 參考資料
After Class

**After Class**係香港嘅一個四人女子音樂組合，2021年出道，隸屬星夢娛樂旗下喺同年成立嘅音樂廠牌「愛爆音樂」，經理人公司係無綫電視。成員炎明熹（Gigi）、姚焯菲（Chantel）、鍾柔美（Yumi）同詹天文（Windy）；但炎明熹於2025年退出後，其餘三位成員仍然繼續活動，都係無綫電視歌唱比賽節目《聲夢傳奇》第一季嘅參賽者，分別攞冠亞季同第十名。2021年11月27號，推出組合出道歌〈要為今日回憶〉。

## 組合名由來
根據成員Chantel姚焯菲所講，組合名「After Class」（解做「課後」）係經理人改，因為經理人成日要等成員放學，而成員亦都淨係可以喺放咗學之後先可以見面，所以就改咗呢個名After Class。

## 演藝經歷
### 2020年至2021年：出道之前

2020年，無綫電視宣布製作歌唱選秀節目《聲夢傳奇》，揀選15名入圍參賽者，當中包括炎明熹、姚焯菲、鍾柔美同詹天文。 2021年1月10號，四人喺《》負責頒「」獎，係佢哋第一次一齊公開亮相。

### 2021年至2022年：出道初期

2021年7月，《聲夢傳奇》第一季比賽完，四人經已經常被合稱做「聲夢四小花」， 之後曾經喺《》演唱會合體跳唱由韓國四人女子音樂組合BLACKPINK原唱嘅〈〉，同埋由鄭秀文原唱嘅〈〉。

同年11月25號，四人分別喺各自嘅Instagram道出帖，都有提到「After Class」嘅字眼。 第二日（26號），愛爆音樂嘅YouTube頻道公布組合出道歌嘅MV預告，透露組合名「After Class」同埋出道歌名〈要為今日回憶〉（）。 27號，〈要為今日回憶〉MV正式推出，組合同時出道。 28號，After Class喺紅磡香港體育館舉行嘅慈善節目《星光熠熠耀保良》第一次以組合姿態公開亮相，現場演唱〈要為今日回憶〉。

2022年11月16號，愛爆音樂嘅YouTube頻道公布After Class跳唱快歌〈Not Givin' Up〉嘅新歌預告。 第二日（17號），〈Not Givin' Up〉派台。 18日，〈Not Givin' Up〉嘅動態歌詞影片發佈。 12月4日凌晨，After Class喺將軍澳電視廣播城現場跳唱〈Not Givin' Up〉嘅演出片段喺慈善節目《歡樂滿東華》首播。

2022年12月23號，After Class喺《》獲頒「樂壇新勢力（組合）」獎，係組合攞到嘅第一個樂壇獎項。 12月29號，After Class喺《》獲頒「勁爆新人」獎，並且喺頒獎典禮現場跳唱〈Not Givin' Up〉。

## 成員資料

## 影視作品
### 電視劇（[[電視廣播有限公司|無綫電視]]）

### 綜藝節目（無綫電視）

### 綜藝節目（其他）

## 音樂作品
### 單曲

### 派台歌曲成績

*（*）喺榜上
*（-）未能上榜
*（×）冇派去該台

## 演唱會／音樂會

## 廣告同代言

## 獎項同提名

## 參考

## 出面網頁

;After Class
*
;炎明熹
*
*
*
;姚焯菲
*
*
*
;鍾柔美
*
*
*
*鍾柔美的抖音短視頻主頁（）
;詹天文
*
*
*
*詹天文的抖音短視頻主頁（）
貝利華倫

**貝利華倫**（Bailey Warren，2018年5月－）係美國民主黨參議員伊利沙伯·華倫養嘅金毛尋回犬公，因為經常出現喺伊利沙伯·華倫喺2020年美國總統選舉嘅競選活動，例如試過亂入採訪活動，而得到一啲人嘅注意。

## 活動生平

貝利華倫係伊利沙伯·華倫嘅老公布魯斯·曼喺2018年送畀佢老婆嘅一份禮物。兩公婆喺2019年10月向CNN透露，佢哋一直都好鐘意狗。佢哋之前亦養過另一隻金毛尋回犬奧蒂斯（Otis），不過奧蒂斯喺2012年離世。

喺2019年至2020年伊利沙伯·華倫參選總統期間，貝利華倫喺唔少官方同非官方嘅宣傳品入面都有出現，呢啲宣傳品包括貼紙，T裇等等。

## 參考
詹天文

**詹天文**（；）係香港女歌手同演員，係無綫電視歌唱節目《聲夢傳奇》第一季第十名，擁躉名「天文台」。而家係無綫電視藝員兼星夢娛樂旗下廠牌「愛爆音樂」女歌手同女子組合After Class成員。2023年3月31日推出第一首個人派台單曲《沒有你的新學期》，以個人身份正式出道。

## 簡歷
詹天文祖籍湖北，有兩個哥哥，5歲開始跟專業女高音歌唱家王珊同戚芷君學正統聲樂。小學喺馬鞍山循道衛理小學讀書，曾經喺香港校際音樂節贏咗好多獎，又曾經同香港城市室樂團合作表演獨唱，2018年以優異成績考到倫敦聖三一學院演奏文憑。中學喺國際基督教優質音樂中學暨小學讀書。

2014年10月5號，只得8歲嘅詹天文喺澳門漁人碼頭會議展覽中心舉辦嘅「第四屆中國少兒小金鐘音樂大賽暨第二屆港澳區總決賽」入面攞到聲樂組兒童組季軍，而比賽嘅同組亞軍得主，正正係佢日後參加《聲夢傳奇》嘅戰友同埋所屬女子音樂組合After Class嘅隊友鍾柔美。

### 參加《聲夢傳奇》
2020年，詹天文參加由香港無綫電視主辦嘅歌唱選秀節目《聲夢傳奇》，之後經推薦跟咗「星格流行音樂學院」創辦人高晨維接受流行曲同舞台演出訓練。參加比賽後同戰友建立咗深厚友誼，包括同樣跟高晨維學唱歌嘅炎明熹，同埋因為喺特備節目《聲夢傳奇 第一次召集》入面合唱香港女歌手連詩雅嘅名曲《到此為止》而做咗朋友嘅姚焯菲同鍾柔美。

詹天文喺比賽隊際賽入面被分做紅隊隊員。2021年6月12號，詹天文喺比賽第8集入面表演香港男歌手謝霆鋒嘅歌《非走不可》出局，十強止步。

2021年8月12至15號，《聲夢傳奇》一眾導師同15位參賽者喺旺角麥花臣場館舉行四場《聲·夢飛行 First Live On Stage》演唱會，係詹天文所參與嘅第一次公開賣飛嘅演唱會。

### After Class
2021年11月27號，詹天文以女子組合After Class成員身分出道。28號，同其餘三位成員炎明熹、姚焯菲、鍾柔美喺紅磡香港體育館舉行嘅慈善節目《星光熠熠耀保良》公開亮相，兼現場演唱組合出道歌《要為今日回憶》。

### 個人歌曲
2022年5月2號，詹天文第一首個人歌曲登場，係無綫電視劇《雙生陌生人》嘅插曲《再説我願意》。

## 演出作品
### 電視劇（無綫電視）

### 綜藝節目（無綫電視）

## 比賽經歷

### 《聲夢傳奇》

## 音樂作品

### 派台歌曲成績

*（*）喺榜上
*（-）未能上榜
*（×）冇派去該台

## 演唱會／音樂會

### 非個人音樂會

### 演唱會同大型音樂會嘉賓

## 廣告同代言

## 事件

「聲夢」小花詹天文（Windy）日前出席活動時，被問及對大埔宏福苑火災災民有何祝福時，她表示：「相信一切是最好的安排。」引發公關災難，備受網民抨擊。詹天文2025年12月15日在IG發文，為自己的失言行為道歉。

## 參考

## 出面網頁

*
*
*
*詹天文的抖音短視頻主頁（）
鄒幸彤

**鄒幸彤**（，）係香港大律師、泛民主派人士，2016至2021年做過支聯會副主席。2021年，香港國家安全警察話佢同支聯會「煽動顛覆國家政權」，拉咗佢坐監。

## 早年
鄒幸彤1985年出世，讀過蘇浙小學同英華女學校，中學畢業嘅時候係香港高級程度會考5A狀元，考咗入英國劍橋大學物理系。

佢本科畢業之後再喺劍橋讀地球物理學做博士生，期間發生汶川大地震。大地震理論上應該為佢個研究提供大量研究數據，佢啲同學都好興奮，但係佢發現地震令佢關心嘅，唔係地震嘅物理現象，而係籌款賑災。汶川大地震呢件事令佢決定退學，轉行做人權事務。

## 人權律師
佢返香港入讀香港大學專業進修學院法律系，2014年香港大學 PCLL（法學專業證書）畢業，2016年做咗大律師，喺夏慤大律師事務所執業。佢畢業之後專職做人權律師，打過嘅出名官司包括郭永健港鐵示威案、馮敬恩圍堵港大校委會案、戴耀廷佔領中環串謀公眾妨擾案等等。

佢亦喺2010年加入香港市民支援愛國民主運動聯合會（支聯會）做義工，2016年開始做支聯會副主席，直至支聯會2021年解散。

## 坐監
一年一度紀念六四事件嘅香港維園六四燭光晚會搞咗三十年，一路由支聯會主辦，但係2020年同2021年香港警務處連續兩年用武漢肺炎香港疫情做原因，禁止維園悼念集會。2021年，由於支聯會主席李卓人已經坐緊監，鄒幸彤帶領支聯會申請搞維園六四晚會。警察決定禁止集會之後，佢宣佈集會取消，但係佢會自己去維園悼念。6月4號朝早，警察上門拉咗佢，告佢「涉嫌宣傳未經批准集結」。佢之後保釋咗，但係6月30號警察又撤銷佢保釋拉返佢，8月5號再保釋。

2021年8至9月，香港警務處國家安全處勒令支聯會遞交運作資料。鄒幸彤代表支聯會回應指國安處嘅要求唔合法，拒絕提供資料。9月8號，警察又上門拉佢，期間佢全程直播。9月9號，警方將鄒幸彤嘅控罪改做「煽動顛覆國家政權罪」。佢唔認罪，法庭亦唔俾佢保釋，繼續收監。

## 參考

類:香港監犯
豐滿水電站

**豐滿水電站**（）係吉林市一座水力發電大壩，初初起好嘅時候係全亞洲最勁嘅水力發電設施。大壩攔截松花江嘅水源嚟發電同埋控制水位，水壩後面形成嘅湖叫做**松花湖**。

喺松花江吉林段起大壩做水力發電嘅計劃係由滿洲國時代開始。第一代大壩喺1937年動工，1942年開始儲水，1943年開始發電，但係本來嘅設計去到1945年滿洲國投降都未起完，連排洪閘都未有。1959年，由中華人民共和國接管嘅第一代豐滿水電站終於起晒，總共有八組渦輪，發電量 552.5 。水電站喺1970至1998年之間三度擴建，加到發電容量 1002.5 MW。2010年代重建之前測量，最大壩高 91.7 米，最大庫容 109.88 億立方米。

2007年，因為大壩日益殘舊，國家電力監管委員會開始計劃重建豐滿水電站，計劃主要係喺本來嗰條大壩下游120米嘅位置起條全新嘅壩，然後拆咗條舊壩。新壩2014至2019年施工，裝六組由哈爾濱電氣集團生產嘅發電機組，每組發電容量 200 MW。

吉林市冬天氣溫長期喺攝氏零度冰點以下。水電站將結咗冰嘅湖面底下嘅液態水排落吉林市中心嗰段河，令超冷凍水蒸氣喺市區同凍過冰點嘅空氣、硬物相遇，水氣喺樹枝上面凝結成為霧淞。吉林霧淞號稱「中國四大天然奇觀」之一。

## 參考
衝動

喺心理學上，一般**衝動**（）係指一股突如其來、令人好想做某樣嘢嘅動機。
## 睇埋
*性格衝動
節奏變化

**節奏變化**（英文：**metric modulation**）係音樂節奏上嘅一個概念，指速度或者節拍喺一首樂曲途中改變，而且改變前後嗰兩段之間嘅某啲節奏特性成簡單嘅數學關係。

節奏變化可以（但唔一定）涉及拍子記號嘅變化。
## 參考
陳凱文

**陳凱文**係香港建制派時事評論員，同時亦係學研社、中華人文主義者協會成員。佢喺思考香港、立場新聞等平台發表政評，因而受到一啲香港人嘅關注。

## 政見
佢嘅政見令一般人會將佢當作親中建制派。

例如，喺香港政府打壓所引起嘅2021年民主派組織解散潮下，佢力主支聯會同職工盟應被解散，又單憑職工盟同國際工會聯合會建基於相近理念嘅互動，聲稱職工盟勾結境外勢力。

喺2021年香港立法會選舉，由於中共未經諮詢或香港人同意，大幅度削減立法會直選議席，所以好多民主派都選擇唔參與，面對報名而入到閘又有非建制派背景嘅候選人，民主派人士好多都當佢哋只係「政治花瓶」或者已經係親中派嘅一部分。不過，陳凱文就仍然主張參與，形容呢啲非建制派出身嘅候選人係Lesser Evil，支持佢哋可以保存陣營實力。另外，佢又反對民主黨喺2021年進行嘅黨內初選，話佢哋係雙重標準。

另外，對民主進程方面，佢嘅立場亦偏向保守，例如，陳凱文就連親中派潘焯鴻曾經喺2021年香港立法會選舉嗰陣提出希望每屆立法會起碼有一次政改方案，同埋最終達到有公民提名元素嘅機制，佢亦反對。

## 參考
松山機場線

**松山飛機場線**係一條由臺灣鐵路管理局（台鐵）經營嘅傳統鐵路支線，路線由松山站分岔之後，向北行，去到松山機場附近嘅終點站飛機場站。全線喺1936年3月30號之前開始營運，1976年停止營業。
五十鈴810

**五十鈴810**（）係日本五十鈴公司響1983年8月推出嘅重型貨車，前身叫做五十鈴New Power。

## 底盤規格
*CXM 6×2R
*CXL 6×2R（AIRSUS）
*CXK 6×2R（NK）
*CXH 8×4
*CVZ 6×4（低床車）
*CXZ 6×4
*CXG 6×2F
*CVR 4×2
*EXR 4×2 拖頭
*EXD 4×2 拖頭（AIRSUS）
*EXZ 6×4 拖頭
*CVS 4×4 拖頭
*CVS 4×4 除雪車
*CXW 6×6 除雪車
*ZYZ 6×2 泥頭車（15噸）
*ZZZ 6×2 泥頭車（20噸）

## 搭載引擎

## 攷

## 睇埋
*五十鈴Giga
香港蘇文大學

**香港蘇文大學**係間喺2015年2月被香港傳媒踢爆嘅假大學，被揭發賣「香港蘇文大學遠程函授學位」畢業證書，但其實根本無呢間大學。

## 詳情
騙徒虛構一間根本唔存在，亦都無喺香港教育局註冊嘅「香港蘇文大學」，聲稱係中國大陸授權機構同埋香港註冊教育機構，喺1989年創校，設有附屬小學同中學，報稱辦公室地址係香港島灣仔區灣仔駱克道駱基中心23樓（經求證係一間秘書公司地址）。與此同時，騙徒仲整埋個網站展示校舍照片，但其實係香港國際金融中心、海港城、港鐵站、香港大學及香港中文大學等地方，又配以時任香港中文大學校長沈祖堯同學生嘅合照，同埋前香港行政長官曾蔭權出席教育活動時嘅陳年照片，又有教育統籌局發出嘅感謝狀等等。喺事件入面，騙徒被揭發喺淘寶販賣「香港蘇文大學遠程函授學位」畢業證書，包括副學士、學士、碩士等，價錢由100至1,000人民幣不等。

2015年2月，經過蘋果日報查證，發現新華網、百度百科同互動百科都喺2014年介紹過「香港蘇文大學」，話香港蘇文大學係「英才發源地」。事件被揭發後，香港教育局提醒「香港蘇文大學」唔係香港註冊或臨時註冊學校，香港中文大學就聲明同「香港蘇文大學」無任何關係，批評對方擅自盜用香港中文大學多張照片，行為唔可以容忍，保留法律追究權利。

去到同月2號傍晚，自稱係「香港蘇文大學」董事長嘅陳繼岸透過網站發表聲明，聲稱公司管理嚴重失誤，為外界造成困擾同傷害，特別係未經沈祖堯允許而擅自盜用圖片，就此深表歉意。陳繼岸又澄清，公司未有實際營運任何項目，工作人員搞網站嗰陣擅自用咗啲圖片同內容，並且加以處理，公司對有關行為無法接受，已經炒咗有關人員，並且即時關閉網站。此外，中國大陸嘅授權點重未經過公司同意，因此擅自頒發所謂學位證書係虛擬性質，證書喺中國大陸並無任何法律效用。

## 流行文化
2015年年宵，有大學畢業生睇中香港蘇文大學事件引起嘅商機，趁「香港蘇文大學」網站未關閉前，下載相關畢業證書，重新設計，推出惡搞版本「香港蘇文大學」畢業證書。

## 參考
行貨

**行貨**有兩個發音，分述如下。

讀「hong² fo³（粵拼）」時，係相對於水貨（平行進口貨品）嘅一個稱呼，一般所講嘅就係通過代理商入口嘅產品；由於佢喺一定嘅時間之內（通常係一年時間左右）係屬於原廠保養嘅範疇。因此同水貨比較，呢啲產品售價較高，而且令消費者有更加充分嘅保障。呢個名由讀「hon⁵ fo³（粵拼）」嘅**旱貨**變音而嚟；喺好耐以前，指經陸路正規噉樣通過關口而來，交足税辦齊手續，同經水路走私嘅「水貨」相對；伊家兩者嘅意思均已改變。

讀「hong⁴ fo³（粵拼）」時，用於批評；例如，**交行貨**泛指做工粗劣或者服務馬虎。
## 睇埋
* 水貨
## 參攷
流星花園

《**流星花園**》（）係1992年出版嘅日本漫畫《花樣男子》所改編嘅一套臺灣電視劇，呢套劇響2001年4月12號開始播出。由於收視好好，唔單止令到啱啱出道嘅F4好快咁出名；重喺日本引起咗華流熱潮，而且包括其他國家都有重拍唔同語言嘅版本。

## 演員表
### 主要演員
*言承旭 飾 道明寺（道明寺 司）
*徐熙媛 飾 杉　菜（牧野 杉菜）
*周渝民 飾 花澤類（花澤 類）
*朱孝天 飾 西　門（西門 總二郎）
*吳建豪 飾 美　作（美作 玲）
*錢韋杉 飾 藤堂靜（藤堂 靜）
*楊丞琳 飾 小　優（松岡 優紀）
*徐華鳳 飾 道明莊（道明寺 椿）
*歐定興 飾 陳青和（青池 和也）

### 其他演員
*許瑋倫 飾 阿香（阿松女友，已分手，後復合）
*張若蓁 飾 千惠 
*鄭美黛 飾 百合 
*葉安婷 飾 李真
*林祖恩 飾 小順
*柯奐如 飾 何原滋（道明寺嘅未婚妻，後取消婚約）
*李傑聖 飾 中澤（小優嘅男友，已分手）
*鍾漢良 飾 阿松
*藍正龍 飾 亞門（道明寺嘅冒牌表哥，要拆散道明寺同杉菜）
*余　晉 飾 小龍
*董至成 飾 杉菜父
*王　月 飾 杉菜母
*甄秀珍 飾 道明楓（道明寺同道明莊嘅母親，道明家族嘅女主人）
*劉爾金 飾 管家
*張鈞甯 飾 西門秘書
*曾柏雲 飾 清永（道明寺嘅表哥）
*彭偉華 飾 宇田（道明楓特助）
*唐　琪 飾 玉嫂
*康　凱 飾 何原滋父
*林珮君 飾 何原滋母
*卜學亮 飾 老師
*錢柏渝 飾 美佳

## 主題曲
*片頭曲：庾澄慶《情非得已》
:作曲：湯小康 / 填詞：張國祥 / 編曲：Jamie Wilson
*片尾曲：戴佩妮《你要的愛》
:作曲、填詞：戴佩妮
*片尾曲：F4《流星雨》
:作曲：平井堅 / 填詞：鄔裕康 / 編曲：李伯傑

## 參考

## 出面網頁
*CTS Meteor Garden official homepage
*
*
免税

**免税**解豁免税項；然而，由之衍生出嚟嘅詞語，往往有特定嘅附加意思。

## 零售
### 正規
**免税店**賣嘅多數係奢侈品以及煙仔同酒，通常開喺少數指定位置，以出入境建築物之中居多，而嗰啲交易，按規則唔使被打適用於該司法區域其他地方嘅某啲税，因此嗰啲叫**免税貨**嘅商品，往往會平啲。

大把船之中會有另外一種免税店，當位於公海，就會打開門做生意。

### 仿冒
有啲小販興將佢哋賣嘅**逃税貨**雅稱為「免税貨」。

唔少香港同澳門嘅舖頭會將「免税」一詞擺上招牌甚至嵌入店名嚟做招徠，意思其實平平無奇——喺當地任何一處買賣嗰啲嘢嘅時候，都唔使交銷售稅或／及關稅等；對於嚟自中國大陸同台灣等地嘅旅客嚟講，即係有啲佢哋喺家鄉要交嘅税項，會喺嗰度慳咗；有意見批評呢招係誤導伎倆。

## 參考

類:經濟
列車 (過山車)

過山車嘅**列車**（英文：**train**）係指一架載住乘客喺路軌上面行嘅交通工具，由兩架或者以上嘅車廂組成。
花樣男子 (搞清楚)

**花樣男子**可以係：
*《花樣男子》：1992年出版嘅日本漫畫。
*《流星花園 (2001年電視劇)》：臺灣電視劇。
*《流星花園II》：流星花園續集。
*《花樣男子 (2005年電視劇)》：日本電視劇。
*《花樣男子 (2009年電視劇)》：韓國電視劇。
*《流星花園 (2018年電視劇)》：中國電視劇。
興奮

（）係指一隻動物（包括人）因為受到啲嘢刺激，令到個神經系統某啲部份嘅活動突然勁升。

## 睇埋
*心理犒賞
安樂死過山車

**安樂死過山車**（）係有人喺 2010 年提出嘅一個諗頭，係一座設計嚟俾乘客安樂死或者自殺用嘅過山車。

安樂死過山車個諗頭係噉嘅：座過山車開頭嗰橛會將乘客坐嗰架列車提升到成 510 m 咁高嘅高度（同時乘客喺途中有權揀放棄自殺）；等架列車到咗頂而乘客無意放棄，架車就會直落式噉向下衝，高度會極快噉下跌 500 m，途中架列車嘅速度會去到成每個鐘頭大約 360 km（終端速度）咁快，跟住架車會經過 7 個圈嘅倒行，每個圈都會細過打前嗰個少少。喺成個過程入面，乘客嘅身體會承受相當於地球正常環境大約 10 倍咁勁嘅 G 力，而生理學上嘅研究已知，呢種力大到會令人死亡；最後架列車過埋第 7 個圈嘅倒行之後，就會冇嗮動能停低，工作人員就可以幫乘客收屍。
## 睇埋
*過山車物理
*安樂死
## 攷
過山車倒行

**過山車倒行**（英文：**roller coaster inversion**）係過山車元素嘅一種，指條路軌（同埋乘客）進入上下倒轉嘅狀態，跟住再返返去原本嘅狀態。
花火

**花火**可能指：

* 日文煙花嘅意思；
* 《煙花》，日本電視劇，由岩井俊二執導；
* 《花火》，日本電影，由北野武執導；
* 《花火》，香港歌手梁詠琪嘅專輯；
* 《花火》，深白色2人組嘅第二張專輯。
* 《花火》，2015年中國電視劇。
* 《花火》，中國歌手丁噹同台灣歌手五月天阿信合唱嘅一首單曲，收錄喺夜貓專輯。
* 《花火》，法國嘅紙牌遊戲。
陳紫萱

**陳紫萱**（**Summer Chan**，），係香港女演員，2021年出道，而家係天下一堂旗下藝人。佢個樣被指似台灣歌手范曉萱。
## 簡歷
陳紫萱16歲開始已經有舞台劇演出經驗，中學畢業後報讀科學課程，期間亦有參與唔少劇場演出，2020年報考香港演藝學院並獲取錄，不過咁啱遇到有經理人公司想簽佢做電影演員，最終佢讀咗好短時間就決定退學，同經理人公司簽約，主力拍電影。

熱愛演出嘅紫萱由2013年開始接觸舞台劇，隨後參演青劇團嘅製作，喺14年擔任風移劇團《講女•港愛》女主角，其後陸續加入Teens Theatre出演《姨媽姑姐創世紀》以及黑盒劇場《謫仙》，2016年憑《我阿媽有病》於香港電台話劇比賽奪得最佳女演員獎。​​其他參演作品包括Amen Theatre《愛情部隊鍋》、思定劇社《香江歲月情》以及其他短片及微電影拍攝。2021年成為宏寰文化傳播旗下藝人後，同年擔任吳浩康《十倍速》MV女主角，同年11月，由盧瀚霆 (Anson Lo @MIRROR)、李靜儀 (Heidi) 同蘇皓兒 (Chloe)等人演出電影《假冒女團》正式上映，票房接近$800萬，成為2021年港產片票房十大。2022年亦參演香港電台單元劇《牆上兩點豉油漬》飾演癌症病人並大受好評。​​​​

已拍攝完嘅電影包括有由古天樂同林家棟主演嘅《惡行之外》；古天樂、宣萱、姜皓文主演嘅《一線生機》；由任達華、吳卓羲同張建聲等人演出嘅《源生罪》；及由盧瀚霆（Anson Lo @MIRROR）、姜大衛、朱栢康同吳肇軒等人演出嘅懸疑片《釀魂》。​

## 演出作品

### 電影
*2021年：《假冒女團》 飾 元萱
*2023年：《釀魂》飾 小晴
*2023年：《夜校》 飾 Carrie
*2024年：《源生罪》 飾 樊雪兒
*2025年：《不赦之罪》 飾 Grace
*未上畫：《一線生機》
*未上畫：《惡行之外》

### 電視節目（HOY TV）
*2023年：《杭州限定旅團》主持

### 單元劇（香港電台電視部）
*2022年：《獅子山下 - 我們之間》（單元二：《牆上的兩點豉油漬》） 飾 林淑儀
*2023年：《獅子山下 - 我們之間（第二季）》（單元四：《隔離屋》）

### 電視劇（ViuTV）

*2025年：《光明大押》 飾 黃凱嵐（Winnie）

### MV
*2021年 吳浩康《十倍速》
*2023年 CY陳宗澤《必要之惡》
*2023年 Phoebus 吳啟洋《孤獨先生》
*2023年 Dear Jane《為何嚴重到這樣》
*2023年 陳奕迅《盲婚啞嫁》
*2025年 Arvin 曾傲棐《時間的碎片》

### 舞台劇
*2014年：《講女•港愛》
*2014年：《姨媽姑姐創世紀》
*2014年：《謫仙》
*2015年：《香江歲月情》
*2016年：《我阿媽有病》
*2016年：《愛情部隊鍋》
*2025年：《死亡執行者-重演》

## 獎項

* 2022年：電影《源生罪》在《第15屆芝加哥亞洲躍動電影節》中獲得"BRIGHT STAR 璀璨之星" 獎項
* 2022年：電影《源生罪》在《9th San Francisco International New Concept Film Festival》中獲得"最佳女主角" 獎項

## 參考

## 出面網頁
*
*Summer Chan | 宏寰文化傳播
花火 (梁詠琪專輯)

《**花火**》係梁詠琪嘅第十二張音樂專輯、第七張粵語專輯，喺2000年12月19號推出。

2001年3月2號推出「全新限量版」，加送4個音樂錄影帶。

## 曲目

## 文化影響
《灰姑娘》被視為梁詠琪其中一首最為人認識嘅歌曲，帶出失戀後嘅絕望感，而去到19年後，佢亦推出同呢首歌呼應嘅新歌《再見灰姑娘》。

## 參考
瘟疫醫生

（）係歐洲古時嘅一種醫生，存在喺中世紀後半橛至 17 世紀左右。瘟疫醫生專門醫淋巴腺鼠疫嘅病人，尤其係會喺城市嗰度醫啲窮、唔夠錢睇醫生嘅人。

瘟疫醫生做嘢嗰陣好多時（但唔一定）會著住佢哋嘅出名制服：瘟疫醫生制服係一件長到掂到自己腳踭嘅黑鼆鼆嘅袍，黑鼆鼆嘅帽，厚嘅手套，再戴住個形狀好似雀鳥嘅啄噉嘅面具；呢種衫外形好獨特，個設計係源於當時嘅歐洲人相信「病之所以會傳染係因為掂到患者身上發出嘅臭味」－瘟疫醫生戴嘅面具之所以有個「啄」，係因為啲醫生想喺個「啄」裏面放啲好似花同草等好聞嘅嘢。
## 歷史
喺歷史上，瘟疫醫生嘅形象相當多變化：喺當代嘅歐洲，瘟疫醫生俾唔少窮人視為佢哋喺瘟疫當中嘅救星；但喺另一方面，因為瘟疫醫生係一份好危險嘅工，好多時都請唔到人，焗住要夾硬搵個人頂個位，所以唔少瘟疫醫生嘅醫術都唔係咁高，因而俾好多人覺得瘟疫醫生都係黃綠醫生；到咗廿一世紀初，瘟疫醫生因為佢哋嘅獨特外形而成為咗西洋創作品當中嘅一種橋段，成日都會喺文學同電影入面出現，作為瘟疫甚至死亡嘅象徵。

## 睇埋
*瘟疫
*死亡
*防護衣
*恐怖故仔
## 攷

## 拎
*Plague Doctor. *TV Tropes*.
黃綠醫生

**黃綠醫生**／**黃六醫生**（），語體中文叫**庸醫**，係指醫術渣嘅醫生，有時亦包埋行騙同特登害人嗰啲；啲人唔滿意某個醫生做嗰陣，好多時都會用呢個詞嚟鬧佢。

## 睇埋
*瘟疫醫生
## 攷
Zarahn

**Zarahn**係香港流行搖滾樂隊，1994年喺紐西蘭成立，成員包括主音兼結他手Endy（周國賢）、結他手Goro高佬（黃曉暉）、低音結他手兼主音Joey（貝祖貽）同埋鼓手Jerry（貝祖銘，貝祖貽嘅細佬）。樂團嘅名「Zarahn」係嚟自Endy同埋Goro結他老師個名。

## 音樂作品
### 單曲
* 摩登土佬（「音樂永續」作品，翻唱林子祥歌曲）

### 專輯
; 自家形式

* 香港市民恭祝政府吸煙危害健康（又名「籃萬」，因包裝極似藍色萬寶路煙盒）（1996年）
* 我和ET有個約會（1997年）
* 甜品皇后（1997年）
* THE POWER OF HEEAR（1998年）
* 豬耳繩晒冷（1999年）
* 1/4（2001年）
* 3/4（2001年）

; 華納唱片
* 十二優（2006年10月17號）
* 12A Acoustic CD 2007年4月3號（2007年3月30號、31號喺「12A FINAL LIVE」送出限量版）
* 怪誕城之夜（2007年9月28號）

### 派台歌曲成績

* （*）喺榜上
* （-）未能上榜
* （×）冇派去該台
* （**(1)**）兩週冠軍
* 包括2020年後嘅冠軍歌
* 2020年起

## 參考
蔡一智

**蔡一智**（，），香港男歌手、男演員、填詞人、作曲家、唱片監製、電視節目主持人。香港男子組合「草蜢」嘅成員。

## 註

## 出面網頁

一智
電話亭

**電話亭**（）係一個矗立喺街頭，裏面有一部公共電話嘅細屋仔，呢啲公共電話通常都需要收錢。電話亭通常設有透明或有細窗口嘅閘門，除咗保障使用者嘅私隱之外，又可以畀人知道電話亭裏面有冇人用緊。部分地區嘅電話亭裏面，會放置電話簿畀使用者查閱。

早期嘅室外電話亭採用木材或金屬製造，設有玻璃窗。之後新設計嘅，會採用塑膠或玻璃纖維，簡單耐用之餘亦可以減低成本。電話亭外面通常印有電話公司嘅標誌同名，以增強品牌形象。位於室內嘅電話亭，可能會設計得更加簡單。

電話亭喺1910年代當時嘅工業國家開始普及，到咗1980年代，收費公共電話開始較少放喺電話亭內，部分電話轉移放喺啲檔仔裏面。使用者講嘅嘢容易俾人聽到，間接令到使用者唔好長時間佔用電話。

## 睇埋
*公共電話
三菱汽車

**三菱汽車**（；）係日本嘅一間車廠，簡稱**MMC**。

## 全線車款

*三菱Airtrek
*三菱Chariot（Chariot Grandis）
*三菱Colt
*三菱Challenger（Pajero Sport）
*三菱Delica
**Delica D:2
**Delica D:3
**Delica D:5
**Delica Spacegear（L400）
**Delica Starwagon（L300）
*三菱Eclipse Cross
*三菱ek
**ek Cross / ek Wagon
**ek Cross Space / ek Space
*三菱FTO
*三菱Galant（VR-4）
*三菱GTO（3000GT）
*三菱i-MiEV
*三菱Lancer
**Lancer Evolution
**Libero
*三菱Minica
**Minica Toppo
*三菱Minicab（L100）
**Minicab MiEV
*三菱Mirage
*三菱Outlander
*三菱Pajero（Shogun）
**Pajero iO（Shogun Pinin）
**Pajero Mini 
**Pajero Junior
*三菱RVR（ASX）
*三菱Triton（L200）

## 睇埋
*Rallyart
*三菱Fuso

## 出面網頁

*三菱自動車 
*Mitsubishi Motors Global Website 
*三菱汽車香港官方網站（環宇汽車有限公司） 
*
惡報

**惡報**，原本係佛教術語，引申喺某啲地方（特別係社會兩極化嚴重嘅地方），有啲人睇到一啲同自己政治立場唔同嘅人遭遇不幸嘅時候，會指對方係遭受報應、**惡報**。

由2010年代開始，有啲學者就開始將報應視為一個同社會兩極化、詛咒有關嘅政治概念。

## 例子
### 香港

*由2014年雨遮革命開始，香港社會兩極化，走入「黃藍對決」時代，由於親中建制派同香港政府公務員（特別係香港警察）嘅行徑遭受極大嘅爭議（例如執法期間打人、亂咁攻擊政見唔同嘅人），所以面對一啲關於嘅佢哋不幸新聞嘅時候，有一啲非建制派（由泛民主派、抗爭派、香港本土派、自決派組成）聲音就會認為佢哋遭受報應（修憲派稱之為「皇天擊殺」），歡迎事件嘅發生。其中，激進左派成員李偲嫣因為感染武漢肺炎離世，網民嘅反應，更加成為一啲學者研究呢個現象嘅案例。

### 台灣
* 民進黨立委高嘉瑜喺2020年11月被踢爆坐擁兩座物業後，形象受到影響。由於佢本身喺民進黨內人緣唔太好，民進黨有啲支持者亦唔鍾意佢，有網民就覺得呢次係佢踩住人哋上位嘅報應。

### 美國
* 喺武漢肺炎美國疫情期間，美國總統當勞侵亦成為咗患者之一，有啲人就認為係佢嘅報應，令之前睇小疫情嘅佢改變態度。

## 參考
伍韻婷

**伍韻婷**（，），係香港無綫電視女藝員，亦係《2021年度香港小姐競選》嘅廿強佳麗。

## 簡歷
伍韻婷喺美國麻沙朱色士省嘅波士頓市出世同成長。2021年又參加過選美大賽《2021年度香港小姐競選》，成為16號佳麗，二十強止步，同年加入無綫電視做女藝員，2022年佢做咗23位J2ers之一，拍一啲J2台節目，2024年參加《福祿壽訓練學院》。

2026年，伍韻婷同其餘五十位學生喺無綫電視參加選美歌唱大賽《魔音女團》。

## 演出
### 節目主持（無綫電視）

### 節目演出（無綫電視）

## 參考

## 出面網頁
*
高嘉瑜

**高嘉瑜**（）係臺灣民主進步黨籍政治人，喺基隆市出世，第10屆立法委員，亦係電視節目主持人。臺北市立第一女子高級中學、台灣大學法律系、國家發展所碩士畢業，24歲成為國民大會代表，自2010年起連任三屆臺北市議員，2020年2月1號就任立法委員(臺北市第四選舉區)，但2024年因為同屬綠營嘅台灣基進吳欣岱分薄票源而且拒絕協調而落敗。

## 被男朋友施暴事件

2021年11月30號，高嘉瑜喺律師陪同下，到警察局報案，對男友提告傷害。2021年12月1號，高嘉瑜親自召開記者會，講述被男友林秉樞施暴事件，見識到所謂人性最黑暗恐怖嘅一面。
## 碎料
佢成日唱歌，但有人話佢唱歌好難聽。

## 參考


## 出面網頁

類:台灣主持人
類:中華民國立法委員
類:民主進步黨黨員
類:國立臺灣大學舊生
鴻雁 (搞清楚)

**[[鴻雁]]**除咗係一種雀，仲可以係：

*鴻雁 (額爾古納樂隊專輯)
*鴻雁 (歌)
*颱風鴻雁
木過山車

**木過山車**（英文：**wooden roller coaster**）係指路軌用木造（但列車唔使一定用木造）嘅過山車。同鋼過山車比起嚟，木過山車通常都冇咁快：喺廿一世紀初，鋼呢種材料硬淨過木好多，能夠頂得順比較勁嘅力，所以鋼過山車路軌可以頂到嘅列車速度亦都高一截－响廿一世紀初，速度最高嘅鋼過山車閒閒哋可以去到成時速 150 公里咁快，而相比之下，木過山車嘅速度就頂嗮櫳去到時速 120 公里左右。
鋼過山車

**鋼過山車**（英文：**steel roller coaster**）顧名思義係指路軌用鋼造嘅過山車；喺廿一世紀初，鋼呢種材料硬淨過木好多，能夠頂得順比較勁嘅力，所以鋼過山車路軌可以頂到嘅列車速度亦都高一截－响廿一世紀初，速度最高嘅鋼過山車閒閒哋可以去到成時速 150 公里咁快，有啲甚至仲超過時速 200 公里，而相比之下，木過山車嘅速度就頂嗮櫳去到時速 120 公里左右。
傾斜轉彎

**傾斜轉彎**（**banked turn**）係指一嚿物體轉彎嗰陣向側傾斜少少，可以減低打橫嘅 G 力。
羅拔·活·莊臣三世

**羅拔·活·莊臣三世**（，）係美國嘅一位商人，佢係莊生聯合創始人之一嘅嘅孫仔。

## 攷

## 出面網頁
*
迦密主恩中學

**迦密主恩中學**（）係香港將軍澳寶林邨一間中學，將軍澳新市鎮入面第一個中學校舍，係一間band 1英中。

1987年由基督教興學會有限公司開辦，校訓係「明道律己，忠主善群」。辦學宗旨係給予學生靈、德、智、體、群、美嘅全人教育。該校喺1998年獲教育署（依家叫教育局）批准繼續以英文作為授課語言，當年係西貢區唯一一間資助英文中學。但係教學語言微調實施之後，區內已經有其他中學全面用英文授課。迦密主恩中學有四個社：Matthew（馬太）、Mark（馬可）、Luke（路加）、John（約翰），以聖經新約四福音嘅四個作者命名。學校喺1987年9月1號創立開課嗰陣，因為附近嘅寶林邨未入伙，所以係無交通工具途經嘅，午膳就要向快餐店訂飯盒，學生同教職員出入都好困難，得校方安排嘅上下晝各一班旅遊車接送，經運輸署協調之後，九龍巴士93A線提早兩個月，喺1987年9月7號開辦。

呢間學校曾經喺2011年要求政府批准搬去日出康城嘅中學用地，但係唔批。

## 歷任校長
# 樓曾瑞（1987年－2006年），現任明光社董事會主席
# 林瑞美（2006年－2021年）
# 徐家賢（2021年－ ）

## 舊生
* 曹央雲（曹映雲）：1992年奧運小姐三料冠軍；1994年亞洲小姐季軍；1995年美國世界華裔小姐冠軍、最上鏡小姐獎冠軍、最佳民族服裝獎冠軍；前節目主持人；現任基金管理人
* 鄭伊健：演員同歌手
* 劉孝偉：小說作家
* 文恩澄：唱作人
* 蔡梓銘：前亞洲電視節目主持人、註冊中醫師、歌手
* 鄭香紅：香港商業電台記者
* 王海嬰：香港中文大學統計學系教授、香港中文大學理學院副院長
* 陳嘉寶：演員同模特兒
* 陳揮雄：2011年度香港水陸鐵人聯賽分齡組全年總排名第3名得主；現任泳能泳會主席兼泳隊教練
* 田文豪：南華足球隊前守門員、教練及香港足球代表隊同香港五人足球隊守門員，參與過洲際級別嘅中學生、大學生比賽，攞過香港職業足球所有冠軍同參與亞洲聯賽冠軍盃同埋亞洲足協盃，執教過本校足球隊並奪得香港學界足球賽九龍區總冠軍
* 火燎森：投資者同財經評論員，現任香港數碼電台節目主持人
* Omena K：作家、中港青年文化聯合會委員
* 梁繼平：前《學苑》總編輯、《香港民族論》作者
* 黎銘澤：前香港中文大學學生會外務副會長、前香港專上學生聯會代表會主席，西貢區議會議員
* 李銘源：澳門大學中華醫藥研究院教授
* 古天樂：演員同歌手

## 參考

## 出面網頁
* 迦密主恩中學網頁
貝爾數

喺組合數學入面，**貝爾數**（）計一個集合有幾多個分割，個名由而嚟。貝爾數寫做B_n，當中n係個大過或等於零嘅整數。由B_0 = B_1 = 1開始，頭幾個貝爾數係：

:1, 1, 2, 5, 15, 52, 203, 877, 4140, \dots 。

第n個貝爾數B_n計有幾多個唔同嘅方法嚟分割一個有n個元素嘅集合。譬如B_3 = 5，因為有3個元素嘅集合\{a,b,c\}有5個分割：

:\{ \{a\}, \{b\}, \{c\} \}、
:\{ \{a\}, \{b, c\} \}、
:\{ \{b\}, \{a, c\} \}、
:\{ \{c\}, \{a, b\} \}同
:\{ \{a, b, c\} \}。

類:整數數列
附錄

**附錄**（英文：**appendix** / **addendum**）喺出版上係指附加性質嘅內容，好多時係一份文件編輯好，甚至出咗街之後先至加落去嘅。

喺學術上，一篇學術出版物有陣時會加返啲附錄喺最後面嘅頁嗰度，用嚟提供一啲附加性質嘅資訊，例如作者應編輯嘅要求，提供幾幅描繪啲實驗架生嘅相，用嚟幫讀者理解場實驗係點做嘅。

## 攷
學術期刊

**學術期刊**（ | ），又叫**學報**，係指講學術嘢嘅期刊；喺廿一世紀初，每個學術領域－由科學至人文－都會有自己嘅期刊，即係會有例如講進化論嘅期刊、講密碼學嘅期刊或者係講管理學嘅期刊... 呀噉。

做學術研究嘅人都會想將自己嘅研究成果喺學術期刊上面發佈（學術文），用呢啲文嚟同同行交流諗頭，而「喺學術期刊上面出過幾多篇文」同埋「有冇喺知名度高嘅期刊上面出文」等嘅嘢就廣泛噉俾人認為係評價一位學者嘅最重要指標之一。

## 批評

研究人員發現，科學界嘅整個系統存在住制度問題。研究人員需要定期喺期刊度發表文章，而啲期刊（特別係高知名度嘅期刊）通常都只會刊登統計上有顯著結果嘅研究。咁就導致研究人員有誘因去「」出顯著嘅結果（p-hack），無論佢研究緊嘅現象係咪真係有顯著關係。呢個情況令到科研結果出現偏差，特別係會製造出大量假陽性嘅結果。

## 睇埋
*Reviewer 2

## 註釋

## 引述
劉日曦

**劉日曦**（Alex Lau，），香港歌手，而家已經轉做幕後電影配樂。

佢出道後無耐，佢經理人公司種星堂娛樂同唱片公司正東唱片不和，結果佢同另外兩位同屬種星堂嘅歌手（鄭融、董敏莉）解約。但種星堂亦無同劉日曦安排工作。

2006年10月14號凌晨，佢喺中環蘭桂坊附近帶醉坐喺街度，被警察發現褲後袋入面有一張揸埋一舊嘅20蚊港元紙幣，內藏0.07公克嘅可卡因粉末；2006年11月22號，佢喺東區裁判法院認罪；2006年12月6號，佢被東區裁判法院判自簽1000港元同埋守行為兩年。

## 唱片資料
### 無主之城
2005年11月24號推出，由正東唱片發行。

## 派台歌曲成績

## 參考
神跡·年中無休

《**神跡·年中無休**》（**Worship, Round the Corner Round the Clock**）係香港電視娛樂製作嘅文化節目，2021年12月4號到12月11號逢禮拜六20:00—20:30喺ViuTV播。節目介紹香港唔同嘅廟宇。

另外節目有個短版本叫《**入廟拜拜神隊友**》（**Say hi to Holy teammates**），2021年12月6號到12月10號禮拜一到五19:55—20:00（唔連廣告長兩分半鐘）喺ViuTV播。

## 每集一覽
### 神跡·年中無休

### 入廟拜拜神隊友

## 註

## 出面網頁
*ViuTV：神跡·年中無休
*ViuTV：入廟拜拜神隊友

## 電視節目變遷
智醒老友記

《**智醒老友記**》（**Smart Retirement**）係香港電視娛樂製作嘅長者節目，2021年11月14號到2022年2月6號逢禮拜日08:00—08:30喺ViuTV播。節目會為老人家介紹茶道、自然療法、理財同運動治療嘅資訊。

## 每集一覽

## 出面網頁
*ViuTV：智醒老友記

## 電視節目變遷
協作智能

**協作智能**（；）係人工智能（AI）同相關研究上成日有人提到嘅一個概念，指一班彼此知道對方身份嘅智能體－包括人同機械－各自噉行事，嚟幫手解決一個佢哋大家都想解決嘅問題。

喺廿一世紀初嘅管理學上，有好多工作者都想應對 AI 愈嚟愈普及化嘅形勢，因而有興趣想思考「人應該點樣同 AI 合作，形成一個有協作智能嘅組織」等嘅問題。
## 點樣協作

AI 喺好多地方都勁過人類好多，但就算到咗廿一世紀初，有好多嘢都仲係 AI 搞唔掂嘅，所以有呢方面嘅研究者提出可以追求人同 AI 合作做嘢，同時利用人嘅長處同 AI 嘅長處，例如：
*人優勝嘅地方－
**創意
**合作
**領導才能
*AI 優勝嘅地方－
**運算速度
**處理數字嘅能力

## 數據分析

响廿一世紀初，AI 最勁嘅地方係，能夠以人類冇可能追得上嘅速度睇大量嘅數據（睇埋資訊過多對）：AI 能夠（例如）喺幾日以至幾個鐘嘅時間內睇勻嗮數以萬計嘅病人嘅數據，學識邊啲病徵同邊啲病症有關，所以可以攞嚟幫手診斷病人（用「手上病人嘅病徵」預測「佢有乜嘢病」），而且表現仲好過人類嘅醫生－相比之下，人要做同樣嘅嘢就要用閒閒哋幾年嘅時間嚟學習。因為噉，喺多個領域當中都已經出現「管理者用 AI 取代人嚟幫手做預測」噉嘅情況。

除此之外，AI 同相關嘅技術仲可以攞嚟幫手：
*自動噉搜集資訊－例子可以睇網頁刮料同文本情感分析等嘅技術畀市場學攞嚟剖析啲客嘅意見；
*資訊抽取－自動噉由一段字度攞出有用嘅資訊，例如「攞住份長文件，抽出最重要嗰啲句子」噉，令決策者睇資訊嗰陣方便啲。
*自動總結－自動噉攞手上嘅資訊，再畀出一段「短過原先段嘢，但有齊嗮啲重點」嘅資訊，又係會令決策者睇資訊嗰陣方便啲；
因為 AI 咁有用，唔少管理工作者都開始想學相關嘅知識。

## 相關技術
*情感運算
*性格運算
*自然語言處理
## 睇埋
*人機互動
*群體智能
*自我組織
## 文獻

*Pelau, C., Dabija, D. C., & Ene, I. (2021). What makes an AI device human-like? The role of interaction quality, empathy and perceived psychological anthropomorphic characteristics in the acceptance of artificial intelligence in the service industry. *Computers in Human Behavior*, 122, 106855，呢篇文提到，同理心能夠令人更加信任 AI。

## 註釋

## 引咗
GamePlayHK短片攻略

**GamePlayHK短片攻略**，香港YouTube頻道，因2013年上載玩《GTA V》同《三國志12》遊戲而出名。

## YouTube頻道
2013年，創始成員Eli、阿俊同埋文仔建立頻道**GamePlayHK短片攻略**。一開始上載《俠盜獵車手V》同《三國志12》遊戲片，後來開始玩《Deer Hunter 2014》同《Fishing Superstars》等遊戲，令頻道訂閱數增加。

## 睇埋
* 

## 參考

## 出面網頁
* 
* 
* 
*
王妃 (專輯)

**王妃**係蕭敬騰第二張專輯，2009年7月17號由華納音樂發行。專輯由李偲菘、李偉崧、阿弟仔、陳偉等頂級製作人，陳鎮川、姚若龍、鄔裕康、崔惟楷、胡如虹等知名詞人，加上方大同同埋蕭敬騰數首自身創作集合而成，第一首同名主打歌曲〈王妃〉喺2009年6月23號喺台灣、中國、星馬港同步全球首播。

## 曲目
#**王妃**（第一主打）詞：陳鎮川 / 曲：李偲菘 / 製作：李偲菘
#**我不會愛**（第三主打） 詞：鄔裕康 / 曲：Kim, Seok Jin / 製作：李偉菘
#**阿飛的小蝴蝶**（第四主打） 詞曲：阿弟仔 / 製作：阿弟仔
#**善男信女**（第二主打） 詞：陳鎮川 / 曲：李偉菘 / 製作：李偉菘
#**Say a lil something**（第七主打） 詞：崔惟楷 / 曲：方大同 / 製作：李偲菘
#**愛遊戲**  詞：陳鎮川 / 曲：陳偉 / 製作：陳偉
#**小男人大男孩**  詞曲：蕭敬騰 / 製作：蕭敬騰
#**會痛的石頭**（第六主打） 詞：姚若龍 / 曲：Jeong Si Ro / Kang Eun Kyung / 製作：李偲菘
#**愛過了頭**（第五主打） 詞：胡如虹 / 曲：李偉菘 / 製作：李偉菘
#**Green Door**  詞曲：蕭敬騰 / 製作：蕭敬騰
#**給愛人** (Bonus Track) 詞：陳鎮川 / 曲：蕭敬騰 / 製作：鍾興民 黃韻玲
#**寂寞還是你** (Bonus Track) 詞曲：蕭敬騰 / 製作：馬奕強

## 發行版本

## 音樂錄影帶
*2009年6月23號《王妃》導演：賴偉康
*2009年7月10號《善男信女》導演：戴佩妮，主演：陳怡蓉
*2009年7月24號《我不會愛》導演：徐筠軒，主演：張榕容
*2009年7月31號《阿飛的小蝴蝶》導演：比爾賈
*2009年8月14號《愛過了頭》導演：陳映之
*2009年9月17號《會痛的石頭》
*2010年3月17號《Say a lil something》

## 宣傳活動
### 預購簽唱會

*2009年7月5號 台北統一元氣館
*2009年7月11號 桃園統領百貨
*2009年7月11號 台中廣三SOGO
*2009年7月12號 台南南方公園
*2009年7月12號 高雄新光三越

### 王妃 LIVE TOUR 巡迴演唱會

*2009年7月17號 台南市府西側廣場 / 特別嘉賓：黃小琥、大嘴巴
*2009年7月25號 花蓮光復商工 / 特別嘉賓：蕭閎仁
*2009年7月31號 墾丁小灣商場  / 特別嘉賓：許如芸
*2009年8月2號  金門城中體育場  / 特別嘉賓：郭采潔
*2009年8月15號 台北西門紅樓戀愛市集廣場 / 特別嘉賓：蕭賀碩、F.I.R.、方大同、徐佳瑩
*2009年8月22號 澎湖馬公市觀音亭休閒園區 / 特別嘉賓：何維健
*2009年9月12號 台中新光三越 / 特別嘉賓：謝和弦

## 攞獎紀錄
*2009年8月 2009年度【新城國語力頒獎禮】最佳演繹獎、亞洲人氣偶像獎、新勢力歌曲〈王妃〉、原創歌曲〈王妃〉http://ent.sina.com.cn/y/2009-08-09/23212645397.shtml 
*2009年11月 第十五屆【新加坡金曲獎】最佳演繹男歌手獎、最受歡迎男歌手獎 http://www.xin.sg/article.php?article=33078&st=dtl 
*2010年1月 【新浪2009網絡盛典】年度男歌手獎 http://ent.sina.com.cn/f/netchina09/rymd.html 
*2010年1月 【MY Astro至尊流行榜颁奖典礼2009】至尊搖滾獎〈王妃〉、至尊金曲獎〈王妃〉https://web.archive.org/web/20100127211044/http://www.chinapress.com.my/content_new.asp?dt=2010-01-24&sec=entertainment&art=0124en00.txt
*2010年1月 【2009KKBOX數位音樂風雲榜】 10大風雲歌手獎
*2010年2月 2009年度【娛樂紅人大典】：最紅歌手、最紅金曲〈王妃〉
*2010年2月 2009年度【中國原創音樂流行榜】：港台金曲獎〈王妃〉、台灣地區最優秀專輯獎《王妃》、台灣地區最受歡迎男歌手獎

## 文化影響
《王妃》算係蕭敬騰其中一首最為人熟悉嘅歌曲，隔咗8年後有評論再提起呢首歌，話陳鎮川嘅歌詞令蕭敬騰添加咗「一抹夜晚遐想」嘅色彩。亦有一啲人將呢首歌進行二次創作，例如喺2021年東京奧運期間，有人留意到中國田徑女子項目嘅代表選手外型同聲音都非常男性化，甚至被發現下體突出，被質疑係男扮女，於是高登音樂台就改編咗呢首歌，變成《湖南王妃》，揶揄佢哋嘅外形。

## 參考

## 出面網頁
*華納線上音樂雜誌 
*占士邦－蕭敬騰官方網站
劫券同盟

《**劫券同盟**》（）係一套2021年上畫嘅美國電影，由阿朗高德、吉塔普拉皮莉執導，姬絲汀貝兒、柯爾比豪威爾巴普蒂斯、雲斯韋漢、保羅華特豪澤主演。
約櫃

**約櫃**（）係古代以色列民族嘅聖物，「約」係指上帝同以色列人所訂立嘅契約，而約櫃就係放置咗上帝同以色列人所立嘅契約嘅櫃。呢份契約，就係由先知摩西喺西乃山上從上帝得嚟嘅兩塊十誡石板。

## 聖經記載
關於約櫃嘅尺寸、樣式同裝飾，聖經《出埃及記》裏面有詳細嘅記載：

## 有關約櫃嘅律法
當以色列人喺曠野度流浪嘅時候，約櫃一直都放喺會幕嘅至聖所度，直至所羅門王喺耶路撒冷興建聖殿為止。

約櫃係以色列人嘅聖物，象徵著耶和華嘅臨在，根據摩西律法規定，只有作為祭司嘅利未人先至可以抬摃約櫃，但係任何人都唔可以觸碰約櫃。根據《聖經》記載，烏撒喺運送約櫃期間違反上帝嘅律法，擅自觸碰約櫃而被擊殺。

### 離開聖幕
喺撒母耳先知嘅日子，示羅嘅遭遇令到以色列人嘅宗教感情大受打擊。佢哋誤以為神聖嘅約櫃可以拯救佢哋，保護佢哋唔會俾非利士人擊敗。因此佢哋將約櫃從放置喺示羅帳幕嘅至聖所度攞出嚟，由大祭司以利兩個作惡祭司嘅仔，將約櫃帶到戰場上。非利士人同以色列人打仗，但係約櫃唔單止冇保護佢哋，而且因為違反耶和華嘅律法，以色列人被擊敗，有三萬以色列士兵被殺，更加唔好彩嘅係，約櫃落入信奉異教嘅非利士人手中，以利兩個做祭司嘅仔，何弗尼同非尼哈，都係戰場上被殺。當大祭司以利知道上帝嘅約櫃俾人搶走呢個不幸嘅消息之後，佢即刻暈倒頭落地，結果折斷頸骨而死。以色列人繼續受非利士人所壓迫。但係崇拜偶像嘅非利士人後嚟因為飽受災禍打擊，而將約櫃送返以色列嘅境界伯示麥，因此約櫃被送往基列耶琳，象徵耶和華上帝同在嘅約櫃，停喺基列耶琳有二十年咁耐，冇立刻返到示羅嘅神聖帳幕之中。

### 返到耶路撒冷
大概70年以後，大衛嘗試從基列耶琳運送約櫃去耶路撒冷。當時約櫃放喺牛車上，烏撒同佢兄弟帶路。根據聖經記載：「到咗拿艮嘅禾場，因為牛失前蹄，烏撒就伸手扶住上帝嘅約櫃。耶和華嘅怒氣向烏撒發作；上帝因為呢個冒犯喺嗰度擊打佢，佢就死喺約櫃嘅旁邊。」幾個月之後，大衛按照上帝指定嘅方式運送約櫃，由利未族哥轄人扛抬住送到耶路撒冷，呢次一路都順順利利。

### 約櫃消失
耶和華透過耶利米發出警告，佢會對待耶路撒冷好似佢對待一度得享殊榮嘅示羅一樣。因此巴比倫人喺公元前587年將耶路撒冷摧毀。甚至所羅門王所建造有約櫃設喺其中嘅聖殿亦都夷為平地。約櫃本身就消失蹤影。災難臨到示羅之後，非利士人容許以色列人留喺當地。但係喺新巴比倫帝國毀滅咗耶路撒冷同當中嘅聖殿之後，佢哋將大部分劫後餘生嘅猶太人放逐到遙遠嘅巴比倫成為巴比倫之囚。剩低嘅少數猶太人亦最後發生恐慌而逃往埃及。呢件事令到整個猶大地區淪為無人居住。

## 約櫃嘅下落
### 損毀講法
聖經冇提到約櫃嘅去向，好可能喺新巴比倫王國攻佔耶路撒冷之後將佢破壞。但係，公元1世紀嘅猶太歷史學家約瑟夫認為，約櫃喺公元70年猶太戰爭嗰陣，連同聖殿一齊俾羅馬帝國軍隊毀滅。

### 埃塞俄比亞擁有講法
有傳說指有人將約櫃偷運出耶路撒冷，據講而家存放喺埃塞俄比亞阿克蘇姆市嘅聖瑪利教堂。

發現頻道曾經派攝製隊前往埃塞俄比亞，追尋消失咗嘅約櫃，不過當地嘅教士一直都唔肯畀攝製人員去睇。因此，約櫃係咪仍然存在，到今日依然係一個謎。

## 出面網頁
*聖經中的約櫃
林襄

**林襄**（，）係臺灣女模特兒同啦啦隊員，啦啦隊樂天女孩成員，亦喺綜藝節目《綜藝玩很大》、《綜藝大熱門》、《愛玩客》、《綜藝大集合》、《威廉沈歡樂送》等等演出。

## 演出

### 電視節目（[[無綫電視]]）
*2023年：《自然系女子旅行》主持
*2023年：《自然系女子日本旅行》主持
### 電影
*2025年：《麻雀女王追男仔》

## 出面網頁
十八年後的終極告白2.0

《**十八年後的終極告白2.0**》係香港無綫電視拍攝製作嘅時裝懸疑電視劇，《十八年後的終極告白》嘅續作，但故仔同角色都無關聯。套劇由譚俊彥、龔嘉欣同陳山聰領銜主演，並由趙希洛、譚凱琪、曹永廉、李國麟、鄧卓殷、何啟南、阮兒同邵展鵬聯合演出，監製王偉仁。呢套喺2022年5月30號21:30首播。

## 故仔大綱
畫家姚尚謙（譚俊彥飾）出道十幾年仲係寂寂無名，直到畫廊老闆方志浩（陳山聰飾）同老婆宋慧琪（趙希洛飾）發現尚謙十八年前嘅一幅舊作，決定幫佢出名，但尚謙根本開心不到。一時虛榮，令尚謙放棄一直堅守嘅原則，亦因為名利，令尚謙跌進萬劫不復之地。以前嘅徒弟沈越（龔嘉欣飾）因為利益同尚謙走埋一齊，之後發生一單離奇命案，死者竟然係尚謙嘅老婆莊銳婷（譚凱琪飾）。一場又一場嘅爾虞我詐，一波未平一波又起⋯⋯

## 演員
* 譚俊彥 飾 姚尚謙（Angus）
* 龔嘉欣 飾 沈越（Moon）
* 陳山聰 飾 方志浩（Jason）
* 趙希洛 飾 宋慧琪（Joyce）
* 譚凱琪 飾 莊銳婷（Queenie）
* 曹永廉 飾 何大勇
* 李國麟 飾 宋定彪
* 鄧卓殷 飾 沈曉彤
* 何啟南 飾 徐友齊
* 阮兒 飾 葉凌風（Kammy）
* 邵展鵬 飾 吳天藍

## 出面網頁
*
十八年後的終極告白2.0 - tvb官網
旁觀者

《**旁觀者**》係香港無綫電視拍攝製作嘅時裝懸疑電視劇，由周柏豪同王敏奕領銜主演，由吳若希、羅天宇、馬貫東、連詩雅、胡蓓蔚、謝東閔、周志康同鄧伊婷聯合演出，監製葉鎮輝。套劇圍繞住一位拒絕做「旁觀者」去對付逍遙法外嘅加害者嘅連環殺手，愛上一個女警嘅故仔。

呢套劇喺2023年9月海外TVB Anywhere同中國大陸嘅優酷上架，響2024年1月1號喺香港myTV SUPER上架，同時喺翡翠台首播。
富貴千團

《**富貴千團**》（），前名《**OPM**》，係香港無綫電視拍攝製作嘅時裝懸疑電視劇，由黃庭鋒同湯洛雯領銜主演，並由姚宏遠、蔣志光、歐陽偉豪、張寶兒、黃嘉樂、黃子恆、傅嘉莉、泰臣、蘇皓兒、韋家雄同黃子雄聯合演出，監製關樹明同關文深。套劇用一班人組成一個「賺錢聯盟」做主題。

原劇名《OPM》嘅意思係「Other People’s Money」，由製作到網絡上架時都用呢個名，直到準備放上翡翠台播（當時係農曆新年），先至改返一個中文劇名。

呢套劇由2021年7月拍到9月，喺2022年4月29號喺myTV SUPER同埋TVB Anywhere全套上架，總共有10集，2025年1月27號到2月7號晚8:30到9:30喺翡翠台播。

## 演員
*黃庭鋒 飾 曹家聲
*湯洛雯 飾 杜綺琪（Katty）
*姚宏遠 飾 區力勤（Hook）
*蔣志光 飾 張世民（Simon Sir）/ 何德信（Thinking Sir）
*歐陽偉豪 飾 古柏榮（古大師）
*張寶兒 飾 施晨（Season）
*黃嘉樂 飾 馮智堅
*黃子恆 飾 威廉
*傅嘉莉 飾 Irene
*翟凱泰 飾 羅渣
*蘇皓兒 飾 徐瑩
*韋家雄 飾 林雄
*黃子雄 飾 陸承霖

## 節目調動
*2025年1月29號：由於直播《2025國泰新春國際匯演之夜》，所以停播一次，原第9、10集合併成2小時版本，喺2月7號禮拜五20:30-22:30播出。

## 出面網頁
*OPM - myTV SUPER
*富貴千團 (又名: OPM) | TVB 無綫電視
黃敏蕎

**黃敏蕎**（，），綽號**阿妹**，係香港女歌手，ViuTV選秀真人騷《全民造星IV》96強參賽者，而家係女子組合Lolly Talk成員。

## 簡歷
黃敏蕎中學讀播道書院。

黃敏蕎2021年以16歲嘅年紀參加《全民造星IV》，參賽編號33號。佢喺第一輪比賽被安排一樣係16歲嘅曾業喬（燒賣）互鬥輸咗跌落復活區，最終未有獲復活而淘汰，唔少觀眾都戥佢唔抵。

賽後佢依然有幕前演出，做過ViuTV節目《囝囝女女730》嘅嘉賓。另外，佢亦獲邀加入由《造星IV》參賽者自組組合Lolly Talk，做咗其中一位成員。

## 音樂作品
****

## 演出
### 電視節目（[[ViuTV]]）
*2021年：《全民造星IV》參賽者
*2021年：《囝囝女女730》第212集嘉賓

### 電視節目（[[HOY TV]]）
*2024年：《尋找喵喵的故事》第6集（旁白）、第13集（嘉賓）

### 網上節目
*2022年：「試當真」試映劇場《三月的嵐》
* 2022年：「JFFT」《多人線上桌遊》
* 2022年：「試當真」試映劇場《校花校草2022》
* 2022年：「試當真」試映劇場《Tinder媽媽》
*2022年：「Chill Up」《合唱挑戰》《估歌仔》
* 2023年：「試當真」試玩毛《今際之國的有J》

### [[音樂錄像|MV]]
*2021年：吳倩怡《失眠時我會呆望窗外等待你的來電》
*2023年：Zarahn《如果顏色有感覺》

## 表演、訪問同活動

## 廣告同代言

## 參考

## 出面網頁
*
*全民造星IV | 阿妹
貨櫃碼頭路

**貨櫃碼頭路**（）同**貨櫃碼頭南路**（）係香港一條路，喺新界葵涌貨櫃碼頭入面同北部。貨櫃碼頭路北端連接葵福路同葵義路交界近港鐵葵芳站，南端連接2號迴旋處同貨櫃碼頭南路；而家葵泰路以南一段貨櫃碼頭路只維持單程往2號迴旋處方向，同只限前往1、2號貨櫃碼頭車輛駛出。其他前往貨櫃碼頭嘅車輛，須行貨櫃碼頭南路。
羅洛家

**羅洛家**（，）係香港女模特兒，香港指揮家葉詠詩同退休警務處高級助理處長羅夢熊個女，2021年參加ViuTV選秀真人騷《全民造星IV》，40強止步。

## 出面網頁
*
* 全民造星IV | Carmina
曾麗文

**曾麗文**（，）係香港本土派社運人士，前社民連、人民力量黨員，政治立場曾經有多次轉變，最初係親黃毓民嘅激進民主派，但去到2021年就變成非傳統建制，而家係本土文化復興聯盟召集人。

## 背景
曾麗文喺台灣出世，屋企有一姊一弟，1975年跟蹤做紡織業嘅爸爸嚟香港生活 ，住喺美孚新邨。佢早年就讀地利亞英文小學同埋聖羅撒書院。

## 政治參與同立場
佢曾經追隨過黃毓民，先後加入激進民主派嘅社會民主連線同人民力量，做過前人民力量秘書長，又話陳雲係佢嘅老師。由2011年到2018年，佢喺多次選舉都同主流民主派直接競爭。去到2021年香港立法會選舉，佢喺大部分民主派唔參與嘅情況下參選。

### 2011年香港區議會選舉（美孚中選區）
喺呢次選舉，佢挑戰現任西九新動力嘅沈少雄，但就同民主派支持嘅公民黨伍月蘭撞區。結果沈少雄以過半數嘅1,812票成功連任，連同黃達東同埋張永森分別喺美孚南、北選區連任成功，親中派成功攻陷美孚三區。

 
 

### 2015年香港區議會選舉（美孚南選區）
曾麗文喺2015年以美孚苦主聯盟名義，出戰深水埗區議會美孚南選區，但又再一次同公民黨撞區。由於公民黨王德全亦喺同區參選，曾麗文被指控鎅票。最後，民建聯黃達東贏咗。

 

### 2018年11月香港立法會九龍西地方選區補選
2018年，曾麗文參選香港立法會九龍西補選。佢曾經喺李卓人進行街站活動期間，到場損毀李卓人嘅宣傳標語，又支持者發生爭執。曾麗文最終報警求助，警方將事件列為普通襲擊案處理。李卓人表示唔追究，但譴責選舉暴力行為。曾麗文事後就話自己只希望過去派傳單，惟被公民黨成員指摘，令佢覺得塊板真係好討厭；又話佢自己特登整爛展板係好自然嘅事。

曾麗文最終只係攞到1,307票（0.61%）而落選，亦係呢次選舉入面得票最少嘅候選人。

### 2021年香港立法會選舉
喺2021年香港立法會選舉，大幅度削減直選議席比例同設立單方面國安審查，好多泛民主派都選擇唔參與。不過，曾經係激進民主派成員嘅佢，就喺新界北選區參選，被一啲人質疑佢唔係泛民主派。

眾新聞曾經向包括曾麗文在內嘅14名唔屬傳統建制候選人詢問佢哋就關鍵政治議題嘅立場，喺呢14人入面唔少人都話唔夠民主或者要求增加多啲議席嘅時候，佢就話選舉制度同民主無關係，又迴避對平反六四嘅表態，同埋反對重啟政改或調查香港警察喺香港修例風波入面嘅角色。結果佢落選，只係攞到3,498票。

## 參考
巴利高禾他

**巴利·摩利士·高禾他**（**Barry Morris Goldwater**，）係美國政治人，共和黨成員，保守主義者，於1953年－1965年、1969年－1987年代表亞利桑拿州任參議員。喺1964年美國總統選舉高禾他輸咗畀民主黨嘅連登·莊臣。

## 拎
* "Barry Goldwater, Presidential Contender" from C-SPAN's *[[The Contenders]]*
* The Goldwater Institute
*
無主之城 (網絡劇)

《**無主之城**》（），2019年中國懸疑劇。由杜淳、劉奕君、許齡月、代旭領銜主演，2019年7月24號喺愛奇藝首播 。

## 參考
生態經濟學

**生態經濟學**（；）係一套結合經濟學同生態學嘅跨學科研究，旨在分析人類嘅經濟活動同自然生態之間嘅啦掕。生態經濟學上嘅分析會將人類嘅經濟體視為地球嘅一個子系統，會對自然生態有各種嘅衝擊，而且兩者仲會互相影響。

舉個簡單例子：人類嘅經濟活動會涉及各種嘅生產同消費；工廠做生產會排出空氣污染同水污染，而消費者買嘢嗰陣又會製造垃圾；呢啲嘢好多時都會傷害某啲生物物種，搞到嗰啲物種嘅數量跌，同時又有可能令到嗰啲生物嘅競爭對手嘅數量升（對生態系統嘅影響）－即係話經濟活動影響咗笪地方嘅生物多樣性（biodiversity）；經濟活動對生態造成嘅影響又有可能影響返經濟轉頭－生物多樣性低咗可能會對旅遊業產生負面影響，從而影響經濟。生態經濟學想研究嘅，就係經濟同生態之間嘅呢啲互動。

生態經濟學有相當嘅應用價值：生態經濟學上嘅知識可以幫到手理解啲政策要點樣制定，先可以令人類有誘因幫手保護生態－例如生態旅遊專門諗點樣用自然生態嚟吸引遊客帶起旅遊業，等當地嘅人會想為咗用自然生態賺錢而肯出手保護生態。

## 應用
*環保
*城市規劃
## 睇埋
*污染
*生態系統
*共同進化
*市場設計
*個體為本模型，生態經濟學成日會用到嘅一種電腦模擬做法。

## 註釋

## 文獻
*Common, M. and Stagl, S. (2005). *Ecological Economics: An Introduction*. New York: Cambridge University Press.
*Gowdy, J.; Erickson, J.D. (2005). "The approach of ecological economics". *Cambridge Journal of Economics*. 29 (2): 207-222.
## 攷
無主之城

**無主之城**可以係指：
*《無主之城 (2002年電影)》，巴西犯罪劇情電影。
*《無主之城》，香港歌手劉日曦2005年專輯。
*《無主之城 (網絡劇)》，2019年中國懸疑劇。
無法無天

**無法無天**可以係指：
*《無主之城 (2002年電影)》嘅臺灣名。
*《無法無天 (2012年電影)》，2012年美國電影。
*《毒裁者2：無法無天》，2018年美國驚悚電影。
本田Ballade

**本田Ballade**（）係日本本田公司響1980年8月出嘅小型私家車，呢款車喺香港叫做**本田魄力**（），而且係Civic嘅進階版本。喺英國嘅OEM版本由利蘭車廠製造，車名就叫做。

2011年3月，Ballade開始響南非市場販售，原裝版本係City第五代車款。

## 睇埋
*本田Civic
*
*
*
*

## 參考

## 出面網頁

*Honda | バラード（1980年式）
*Honda | バラード（1983年式）
*Honda | 四輪製品アーカイブ「バラード / CR-X」
*バラード FACT BOOK (2代目)
本田NR

**本田NR**（）係日本本田公司旗下嘅一款電單車，1992年4月推出。

## 參考

## 出面網頁
*バイク製品アーカイブ 「NR」 - Honda
香 (搞清楚)

**香**可以係：
*香，拜神用品
*⾹（香部），康熙部首
*香氏，中文姓氏
*香味，好嘅氣味
*香港響日治時期用嘅簡稱
*粵語入面對死嘅其中一種婉委語
本田Accord

**本田Accord**（）係日本本田公司喺1976年5月推出嘅中型房車之一，呢架車響香港譯做**本田雅廓**（），中國大陸叫做**本田雅閣**，臺灣叫做**本田雅哥**；北美市場以Acura TSX嘅名義推出。

## 睇埋
*本田Vigor
*本田Torneo
*五十鈴Aska
*

## 參考

## 出面網頁
*アコード｜Honda公式サイト
無主之城 (2002年電影)

《**無主之城**》（）係一部巴西犯罪劇情電影，由費蘭度·美拿里斯（Fernando Meirelles）同埋Kátia Lund（Katia Lund）執導，2002年上映。《無主之城》獲得奧斯卡最佳導演、改編劇本、攝影同埋剪輯共4項提名，並獲得金球獎最佳外語片提名。

## 參考
狼'97黃金自選輯

《**狼'97黃金自選輯**》係臺灣歌手齊秦出嘅第七張精選集。喺1997年10月1號由上華國際發行。

## 簡介
呢隻碟收錄咗14隻歌。

## 曲目

## 參考
恆大集團債務危機

**恆大集團債務危機**係2021年中國大型上市公司恆大集團發生嘅債務危機。截至2021年9月，恆大嘅債務超過3000億美金。

## 背景
2016年10月，恆大集團宣布會借殼「深圳經濟特區房地產（集團）股份有限公司」(000029.SZ，簡稱「深深房」)，分拆恆大地產回歸大陸Ａ股上市。2017年3月，恆大引入咗人民幣1,300億元嘅戰略投資，涉及27個投資協議，包括蘇寧電器等。但借殼計劃一直到2020年都未能成事，深深房自2016年9月14號起停牌，已超過4年，2020年9月21號，深深房公吿話，仲會繼續停牌。

## 債務成分同規模
恆大集團欠供應商、債權人同投資者總計1.9665萬億元人民幣（合3000多億美金），大致相當於中國國內生產總值嘅2%。恆大2021年6月30號公布嘅年中財報顯示，恆大淨負債率達99.8%。

## 處理
2021年9月29號，恆大集團宣佈出售盛京銀行19.93%股權畀瀋陽市一間國企，合共作價99.93億元人民幣，全部用作償還對盛京銀行嘅債務。

據知情人士透露，恆大創辦人許家印為咗避免美債違約，10月已出售2架私人飛機，套現超過5000萬美金，而目前正準備為另一架大型飛機搵買主。

## 違約風波
2021年12月3號，恆大集團喺香港交易所發布無法履行2.6億美金擔保責任嘅公告，公司話自從2021年9月份以嚟，集團積極同財務顧問同埋法律顧問評估公司嘅資本架構同流動性情況，探索所有可行方案，又同境外債權人一直保持溝通，鑒於目前嘅流動性情況，集團唔確定係唔係擁有充足資金繼續履行財務責任。當晚，廣東省政府官員約談恆大集團創辦人許家印。為咗有效化解風險，廣東省政府同意向恆大地產派出工作組，督促推進企業風險處置工作，切實加強內控管理，維護正常經營。中國人民銀行負責人話，恆大集團出現風險主要源於自身經營不善、盲目擴張；中國銀保監會新聞發言人話，銀保監會關注到恆大集團對一筆境外債券未能履行擔保義務，呢個係市場經濟入面嘅個案現象；中國證監會有關負責人介紹，恆大集團經營管理不善、盲目多元化擴張，最終導致風險暴發，屬於個案風險。

## 影響
恆大嘅債務危機造成咗全球股市唔同跌幅。日經225指數下跌超過2%，美國道瓊斯指數9月20號下跌1.8%、德國DAX指數下跌2.3%，法國CAC4下跌1.7%。

## 參考
鴻雁 (額爾古納樂隊專輯)

《**鴻雁**》係中國蒙古族額爾古納樂隊出嘅第二張專輯。喺2006年12月8號由樂視樂影文化發行。

## 簡介
呢隻碟收錄咗11隻歌。

## 曲目

## 參考
愛上你等於愛上寂寞

《**愛上你等於愛上寂寞**》係中國歌手那英喺2002年11月7號由華納音樂發行《如今》專輯入面嘅一隻歌。由徐光義填詞同作曲，鮑比達編曲，那英演唱。

## 得獎
*2003年：第14屆金曲獎最佳音樂錄影帶獎

## 參考

## 出面網頁
*
第 1 鋼琴協奏曲 (柴可夫斯基)

柴可夫斯基嘅《**第 1 鋼琴協奏曲**》（英文：**Piano Concerto No. 1**；俄文：**Концерт для фортепиано с оркестром № 1**）係由柴可夫斯基喺 1874 年 11 月至 1875 年 2 月之間作嘅曲，喺 1879 年至 1888 年之間改過。

分三段樂章：
#Allegro non troppo e molto maestoso – Allegro con spirito (B-flat minor – B-flat major)
#Andantino semplice – Prestissimo – Tempo I (D-flat major)
#Allegro con fuoco – Molto meno mosso – Allegro vivo (B-flat minor – B-flat major)
防護衫

**防護衫**（）係防具嘅一種，指一件包住嗮全身、唔俾物質穿透嘅衫。防護衫仲可以細分做好多種，有啲淨係保護一個人免受細菌病毒侵襲，有啲就勁到能夠保護一個人免受輻射傷害。

啲人著防護衫，通常係為咗要喺啲危險嘅環境裏面做嘢，例如消防員要入去有輻射或者有毒氣體嘅地方嗰度救人，或者醫療研究人員要喺（有危險嘅細菌病毒）實驗室做嘢呀噉。
## 攷

## 睇埋
*太空衫
*瘟疫醫生
規範性質

**規範性質**（，形容詞係 ）係學術上嘅一個概念。如果話一份研究（或者一套理論）「有規範性質」，意思係話嗰份研究唔淨只追求描述同解釋研究緊嗰種現象，仲追求想討論「乜嘢係好壞」同埋「點樣用份研究攞到嘅知識達致『好』嘅效果」等帶有價值觀判斷嘅問題。

## 睇埋
*係-應該問題
## 攷
市場設計

**市場設計**（）係指用經濟學同博弈論等領域嘅知識嚟設計市場。包括用呢啲領域嘅知識嚟制定一個市場嘅規則，從而左右市場參與者嘅行為。
## 睇埋
*機制設計
*市場學
序列中斷

**序列中斷**（）係指喺打一隻電子遊戲嗰陣，特登唔跟隻遊戲預定嘅次序嚟觸發啲事件。

例如隻遊戲預玩家跟 A→B→C 噉嘅次序嚟經歷啲事件，但個玩家用 glitch（例如遊戲開發者寫程式嗰陣唔小心，玩家查實有可能跳過某件事件）變成用 A→C 嘅次序嚟玩。玩家好多時會利用序列中斷嚟做競速破關嘅一種技巧。
## 攷
脆弱點

**脆弱點**（，）係指一件物體「唔能夠抵受攻擊」嘅狀態。

## 睇埋
*信任
*電腦保安上講嘅漏洞
SEVEN (林家謙專輯)

《**SEVEN**》係香港歌手林家謙出嘅第二張錄音室專輯。喺2021年12月3號由Terence Lam Production & Co.發行。

## 簡介
呢隻碟收錄咗7隻歌。

## 曲目

## 參考
第 1 鋼琴協奏曲

《**第 1 鋼琴協奏曲**》可以係：

*第 1 鋼琴協奏曲 (柴可夫斯基)
*第 1 鋼琴協奏曲 (貝多芬)
電腦模擬模型驗證同確認

喺電腦模擬上，**驗證**（）同**確認**（）係指整一個電腦模擬模型嗰陣，確保個模型能夠準確噉描述研究緊嗰樣現象－：
***驗證**係指睇吓個模型嘅輸出同原模型嗰啲微分方程嘅解答接唔接近；呢個過程包括檢查個模型啲源碼做嘅運算係咪同預想中嘅演算法相同，仲有係睇吓用個模型計出嚟嘅結果係咪合符用解析解得出嘅結果（如果個模型模擬嗰樣現象係有可能用解析解計嘅話）。
***確認**係指睇吓個模型「表示到現實嗰樣系統嘅程度」係咪足以達到場電腦模擬嘅目的；呢個過程通常會涉及個研究者行完場模擬之後走去做實驗攞數據，睇吓啲數據係咪真係合乎個模型嘅預測，例如一個工程師做電腦模擬，模擬一個新設計嘅摩打行起上嚟係點，個模型預測個摩打嘅效率「會係咁多咁多」，而個模型預測嘅效率數值非常好（根據佢個理論，個摩打效率非常咁高），令佢有信心郁手整個摩打嘅原型出嚟；响整好咗個原型之後，佢就開始試行吓個原型摩打，並且搵方法量度個摩打嘅效率（攞到數據）－「啲數據係咪合符佢嘅原先預期」就反映佢個模型掂唔掂。
## 註釋

## 睇埋
*電腦模擬
*工程學上講嘅驗證同確認
## 攷
戰場

**戰場**（**battlefield**）係指一場戰事發生嘅地點。好多出名戰事嘅戰場都會成為地標。
PlayStation VR

**PlayStation VR** 係專門用嚟同 PlayStation 玩嘅虛擬實境頭罩，自2016年10月13日開始有得賣。

## 參考資料
在路旁

《**在路旁**》係中國歌手鍾立風出嘅第一張專輯。喺2006年3月25號由太合麥田發行。

## 簡介
呢隻碟收錄咗10隻歌。

## 曲目

## 參考
赤裸裸 (專輯)

《**赤裸裸**》係中國歌手鄭鈞出嘅第一張專輯。喺1994年6月30號由太合麥田發行。

## 簡介
呢隻碟收錄咗10隻歌。

## 曲目

## 參考
那個男人

《**那個男人**》係韓國電視劇《秘密花園》嘅插曲。由元泰橪填詞，全海聖作曲，玄彬演唱。

## 簡介
呢隻歌之後被楊宗緯重新填詞同唱咗隻中文版出嚟，收錄喺《原色》專輯入面並做咗呢部電視劇嘅中文版主題曲。2012年，楊宗緯憑住呢隻歌攞到第12屆全球華語歌曲排行榜「年度20大金曲」獎。2015年，鄭淳元喺湖南衛視《我是歌手3》第七期翻唱，並攞到嗰集觀眾票選第一名。

## 參考

## 出面網頁
*玄彬《那個男人》嘅官方影片
*楊宗緯《那個男人》嘅官方影片
我不是廢老

《**我不是廢老**》（ ）係香港電視娛樂製作嘅真人騷節目，由小肥、鄧家禮同張沛樂主持，2021年12月13號到12月30號逢禮拜一到五23:00-23:30喺ViuTV播出，最後一集喺12月31號禮拜五21:30-22:00播。節目招募咗13位老人家比拼才藝。決賽（第14、15集）揾嚟強尼、七仙羽、吳保錡做評判。

## 每集一覽

## 出面網頁
*ViuTV：我不是廢老

## 電視節目變遷
花瓣雨

《**花瓣雨**》係臺灣歌手童安格出嘅第十一張專輯。喺1990年1月1號由台灣環球唱片發行。

## 簡介
呢隻碟收錄咗11隻歌。

## 曲目

## 參考
灼見名家

《**灼見名家**》（）係一間香港網絡媒體，2014年由利承昌集團主席潘燊昌注資成立，《信報財經月刊》前總編輯文灼非擔任社長及行政總裁。

灼見名家主要經營一個網上刊登唔同作者作品嘅新媒體平台、YouTube頻道，同搞各種論壇活動。

就傳媒立場，文灼非接受香港樹仁大學新聞與傳播學系訪問，表示《灼見名家》「只做有深度的報道以及各名家的觀點，並採取不取態，不標籤的立場，希望盡量避免有政治色彩，保留兩邊讀者。」，又唔介意中資入股媒體，因為呢種情況難以避免，「最重要是能為媒體提供一個理想的工作平台」。

## 參考

## 出邊網頁
*
* 
* 灼見名家YouTube頻道
蜘蛛俠：不戰無歸

《**蜘蛛俠：不戰無歸**》（***Spider-Man: No Way Home***）係套2021年美國電影，取材自蜘蛛俠，係《蜘蛛俠：強勢回歸》同《蜘蛛俠：決戰千里》續集，由鍾華斯執導，湯姆賀倫、莎黛雅、班尼狄甘巴貝治主演。
Hello...My Name Is

《**Hello...My Name Is**》係歌手關楚耀嘅第三隻碟，喺2008年10月22號推出，隨碟收錄「萬世巨星Hello! My Name Is關楚耀音樂會」錄像，仲送上首批限量Kelvin-bow tie特別版。

## 曲目

## 文化影響
碟中嘅《悲哀代言人》被視為關楚耀其中一首最受歡迎嘅歌，自MV Upload後截至2021年12月初，喺YouTube已經有超過二百萬點擊率。另外，多年後周柏豪為容祖兒創作嘅歌曲《天窗》，亦被指抄襲呢首歌，但周柏豪否認指控。

## 參考
票債票償

「**票債票償**」運動，係2011年一場由黃毓民領導下，人民力量發起嘅政治運動，佢哋針對溫和民主派嘅民主黨、民協喺2010年就香港2012年政改方案投贊成票，要喺第4屆香港區議會選舉入面向民主黨、民協、民主動力、以民建聯為首嘅親中陣營狙擊（除四民），將佢哋拉落馬。

呢個狙擊溫和民主派嘅運動，喺黃毓民仍然未退出社民連嘅時候就已經醞釀。當時，黃毓民、蕭若元等主張狙擊溫和泛民陣營，但同社民連黨內唔少其他人有意見分歧。之後以黃毓民為首嘅一批社民連成員就退黨，另立人民力量進行呢次行動。

「票債票償」亦成為咗佢哋喺呢次選舉嘅主要口號之一，但除咗針對民主黨之外，佢哋亦有一啲成員同一年前反對政改方案嘅社民連同公民黨直接競爭（例如：曾麗文喺深水埗美孚中選區就同公民黨嘅伍月蘭撞區）。面對呢次行動，當時有傳言話係中共背後策劃，對部分泛民主派人士進行𠝹票，但呢個說法並無得到證實。

不過，人民力量最終只係憑麥業成攞到1個議席，同埋成功狙擊四個本身唔係黨領導層嘅民主黨候選人。

## 事後評論

* 時事評論員蔡子強話，無明顯證據顯示人民力量拆走民主黨同民協嘅關鍵選票；不過狙擊行動刺激咗選民嘅投票意欲，人民力量吸引咗一批新嘅投票者。

* 被人民力量陳志全狙擊嘅民主黨李永達，喺面對選舉結果嗰陣，就話自己係輸喺地區工作，未必同狙擊有直接關係。

## 後續發展
黃毓民之後喺2013年退出人民力量，本來兩個分裂嘅政黨（社民連同人民力量）關係漸趨緩和，甚至喺2016年香港立法會選舉結盟參選。

## 參考
你是我的眼 (專輯)

《**你是我的眼**》 係臺灣歌手蕭煌奇第一張錄音室專輯，喺2002年12月24號發行，一共收錄十首歌曲。

## 簡介
呢隻碟收錄咗10隻歌。由全方位樂團負責呢張專輯個音樂演奏。

## 曲目
**CD**

## 得獎或提名
;2003年
*金曲獎「最佳國語男演唱人獎」《你是我的眼》專輯 - 入圍
*金曲獎「最佳作詞人獎」《你是我的眼》歌曲 - 入圍

## 參考
你是我的眼

**你是我的眼**可以係：

*你是我的眼 (專輯)
*你是我的眼 (歌)
*你是我的眼 (電視劇)
中共對香港泛民主派進行嘅𠝹票工作

喺香港選舉史上，試過有多次出現非傳統親中陣營出現多過一個候選人嘅情況，令本來比較有機會贏嘅非建制派候選人勝算減少，甚至最終落選。有部分觀點認為，呢啲情況嘅出現，背後可能係有中共當局或者中聯辦策劃，其中部分手段包括派出假獨立候選人。

## 事例
### 2011年香港區議會選舉
喺呢次選舉，當時以黃毓民為首嘅人民力量發起針對民主黨同民協嘅「票債票償」行動，抗議佢哋支持2010年嘅政改方案，由於佢哋除咗針對民主黨同民協候選人之外，就連部分公民黨同社民連嘅候選人都俾佢哋針對，所以有部份觀點，背後係中共當局策劃，目的就係令泛民主派落選。

### 2015年香港區議會選舉
喺2015年嘅區選，有唔少地方都出現𠝹票疑雲，去到11月嘅時候，民主黨立法會議員單仲偕公開透露，泛民共有46個「被鎅票」嘅個案。
* 有一個名為新青年聯盟嘅自稱傘後組織，喺選舉前夕宣布派8人參選，但全部都係泛民同建制派候選人選戰緊張嘅選區。多名候選人都以相同單張設計同口號出選，並共同使用一個電話號碼作聯絡。
* 網台主持鄭永健被揭發曾經約見一啲香港本土派組織，聲稱有中資財團資助本土派人士出選區議會，每派一名參選人，就可以攞到15萬元資助，但一定要喺40個指定選區出選，同埋至少攞到200票，但多個組織拒絕，之後鄭永健被捕，喺法庭上有證人揭發鄭永健認識中資財團代表過程入面嘅其中一名介紹人，係曾經擔任梁振英競選辦新聞助理、後來任職親中陣營機構新家園協會嘅高凌翔。
* 2015年11月26號，曾參與2011年區議會選舉嘅前社民連成員吳謦燃揭露，年中曾有親中陣營人士慫恿佢去灣仔大坑出選，以鎅走楊雪盈嘅選票。
*喺屯門樂翠選區，時任雙料議員何俊仁連任失敗，但佢同另一非建制候選人熱血公民鄭松泰嘅得票加埋比激進左派嘅何君堯更加多，而且喺選舉過程中鄭亦集中只掛住狙擊何俊仁，因此惹嚟鎅票嫌疑。
*喺深水埗麗閣選區競逐連任嘅民協馮檢基，面對工聯會陳穎欣同前民協成員黃仲棋嘅夾撃。引起咗坊間一啲對黃仲棋嘅批評，不過黃仲棋就指自己無轉軚，否認鎅票。

### 2017年中西區區議會東華選區補選
喺呢次選舉入面，民主黨伍凱欣得到泛民主派陣營支持，迎戰親政府派嘅呂錦強，但同區仲有前工黨成員劉舒燕。有部份意見就認為，劉舒燕其實係中聯辦安排之下，以前泛民主派政黨成員背景，去鎅走泛民主派選票嘅人。

### 2019年[[第6屆香港區議會選舉]]
呢次選舉喺香港修例風波氣氛之下，親政府派因為無視市民、泛民主派反對嘅聲音堅持力撐逃犯條例修訂草案，選情被睇淡，但亦有人彼此混水摸魚扮泛民主派，實則係親政府派嘅人。

* 民主黨楊浩然出選中西區寶翠選區，但除咗親政府派港島聯嘅葉永成之外，佢仲要面對另一名對手，同樣聲稱「五大訴求，缺一不可」，以泛民主派粉絲自居嘅馮敬彥。不過馮敬彥之後就被揭發同親政府派來往非常緊密，仲去過中聯辦新春酒會，又幫過民建聯嘅鄭泳舜助選。
* 喺南山、大坑東及大坑西選區，泛民主派支持民協譚國僑出選，但譚國僑除咗面對親政府派九社聯嘅陳麗紅，仲有另一名聲稱「堅守五大訴求」嘅候選人徐駿楠。不過，徐駿楠被網民揭發佢曾經喺親中陣營工作，而佢最後宣布退選。
* 屯門樂翠選區候選人蔣靖雯，報稱無黨派，選舉廣告亦寫明五大訴求，但佢喺提名期最後一日先突然宣布參選，打破咗同區本來激進左派何君堯同民主黨盧俊宇對陣嘅局面，因此會被質疑係「扮黃假獨立」，實際係要「鎅票」，掩護何君堯。

## 參考
劉舒燕

**劉舒燕**（Lau Shu Yin (Olivia)，），曾經喺香港從政，為前工黨成員，參加過兩次區議會選舉，皆由於定位矛盾，被指鎅票而惹嚟爭議。

## 政治參與
### 2015年香港區議會選舉
喺2015年香港區議會選舉，當時仍然係工黨成員嘅劉舒燕，喺最後關頭以獨立名義喺九龍城馬坑涌選區參選，對撼泛民主派支持嘅黎廣偉。工黨之後發表聲明譴責佢，表明工黨並無支持劉舒燕。

除咗撞區，佢嘅政治立場同往績亦被唔少人檢視。首先，劉舒燕揭發起用親中背景濃厚嘅雷文鋒，同埋曾經參與親中派前海深港青年夢工場同埋國際青年商會嘅活動。

另外，劉舒燕喺宣傳品報稱香港理工大學英文系（Department Of English）學士，但理工當時並無設立過英文系，只有「中文及雙語學系」。劉舒燕亦喺宣傳品入面出現英文嘅甩漏，將“Polytechnic University”寫成“Poly University”，而“Program”亦變咗做“Prgram”，有網民又質疑，“in University”有文法錯誤，應該用“at”。

最後，黎廣偉攞到1663票，以45票之差險勝嘅工聯會黃潤昌，劉舒燕就只係攞到148票（4%）。

### 2017年中西區區議會東華選區補選

喺呢次選舉入面，民主黨伍凱欣得到民主派陣營支持，迎戰親中派嘅呂錦強，但劉舒燕亦有報名出選呢區。有意見認為，劉舒燕係以前民主派政黨成員背景，執行中聯辦對香港民主派進行嘅鎅票工作。有報導劉舒燕話指控者「爭取霸權多於爭取民主」。劉報稱獨立出選並無人資助，劉最終只係攞到20票。

## 參考


## 出面網頁
*
*
*劉舒燕嘅X (舊Twitter）
*LinkedIn
鴿子 (專輯)

《**鴿子**》係臺灣歌手楊宗緯出嘅第一張專輯。

## 曲目

## 得獎
*UFO飛碟幽浮勁碟排行榜 2008年終榜 【鴿子】專輯 **第一名**
*Hitfm 2008年度百首單曲 《洋蔥》 **第一名** 
*Hitfm 2008年度百首單曲 《鴿子》 第5名
*Hitfm 2008年度百首單曲 《幸福的風》 第12名
*新加坡 Y.E.S 933FM 醉心龍虎榜 **停榜最久金曲** 《洋蔥》
*新加坡 Y.E.S 933FM 醉心龍虎榜 **十大最受歡迎金曲** 《洋蔥》
*新加坡 Y.E.S 933FM 2008年度頂尖100單曲榜 《鴿子》 **第一名**
*香港 TVB主辦的 2008年度勁歌金曲 最受歡迎華語歌曲獎入圍《鴿子》《洋蔥》 

## 參考
I (莫文蔚專輯)

《**i**》係香港歌手莫文蔚出嘅第九張專輯，喺2002年4月18號發行。

## 簡介
呢張專輯係佢加盟新東家新力音樂後出嘅第一張專輯。

## 曲目

## 得獎

*第14屆金曲獎（獲獎）：
**最佳作曲人獎 (金曲獎) - 愛 / 陳曉娟
**最佳作詞人獎 (金曲獎) - 愛 / 李焯雄
**最佳國語女歌手獎 (金曲獎) 
*中國報（馬來西亞）- 2002年心水之選十大中文專輯
***愛**（歌曲）：
**2002年勁歌金曲第二季季選 - 最受歡迎國語歌曲獎
**第二十五屆十大中文金曲得獎名單 - 優秀國語歌曲銅獎
**2002年度新城勁爆頒獎禮得獎名單：新城勁爆國語歌曲
**2002年度新城國語力頒獎禮得獎名單：新城國語力歌曲
**第9屆全球華語音樂榜中榜 - 港臺最受歡迎十首歌曲
**2010蒙牛酸乳音樂風雲榜十年盛典：十年港臺十大金曲
**第一屆東南勁爆音樂榜 - 港台勁爆十大金曲
**臺灣Hit FM電台： Hit Fm年度百首單曲（第50位）
***單人房雙人床**（歌曲）：
**第3屆華語音樂傳媒大獎 - 十大華語歌曲
**2002年度TVB8金曲榜頒獎典禮得獎名單 - 金曲獎

*2003年度音樂風雲榜頒獎盛典（提名）：
**年度最佳女歌手(港台)
**年度最佳錄影帶 - 《愛》
**港台年度十大金曲 - 《愛》（獲獎）

## 參考
張欣宇

**張欣宇**（**Gary Zhang Xinyu**，）註冊土木工程師，第七屆香港立法會議員，香港新方向成員。

## 早年生涯
佢喺上海出世，深圳長大，父母係老師。佢2008年到香港大學讀書，畢業之後留港工作。

佢曾經喺港鐵公司從事列車營運管理工作，因為喺2019年八三一太子站事件現場做嘢，而後因被網民起底而喺社交媒體上作出事件表述，而得到一啲傳媒嘅關注。

## 選舉經歷
2021年12月，佢參與第7屆香港立法會選舉，參選新界北選區，獲李小加、袁國勇、金澤培、李焯芬等人提名，結果以28,986票當選。

## 參考


## 出面網頁
* 
* 
* 
*
潘焯鴻

**潘焯鴻**（，），係香港中間派政治人，「中科監察」主席、「香港方略」首席研究員，建築工程師。佢喺沙中綫事件入面揭露過唔少內幕，被稱為「沙中綫嘅吹哨人」。

## 學歷
* 香港城市大學法律碩士
* 倫敦南岸大學工程管理一等榮譽學士

## 政治立場
潘焯鴻算係親中派出身嘅政治人物，喺2011年香港區議會選舉後，佢曾經加入自由黨但未有積極参與黨內事務，曾對建制派作出猛烈批評，去到2018年7月因沙中綫事件退黨。

佢曾經形容自己係「淺黃」甚至係泛民主派，話民主、人權、自由、法治等等普世價值係佢嘅政治信仰，又話自己係「良知派」，因為佢一見到唔公義嘅事或者破壞香港核心價值嘅「契弟」，就會出聲批評。不過，眾新聞喺2021年香港立法會選舉期間，就平反六四、香港選舉制度夠唔夠民主、重啟政改、基本法23條立法以及支唔支持成立獨立調查委員會，調查2019年香港警察喺反送中運動期間嘅不法濫權行為五個問題，向包括潘焯鴻在內14名非傳統親中派候選人以問卷形式想問立場，但潘焯鴻一律無答。

## 法律同新聞爭議

2023年7月：潘焯鴻因在社交平台公開法庭謄本並批評法官，被控藐視法庭，最終認罪並需承擔刑責。另因誹謗案及藐視法庭，被判監禁21日並需支付約40萬元訟費。https://hk.on.cc/hk/bkn/cnt/news/20251212/mobile/bkn-20251212145049109-1212_00822_001.html

2024年8月：涉及逾1900萬元按揭貸款追討案，法院裁定債權人勝訴。其前助手亦入稟追討約40萬元借款及薪金。其銀行戶口因涉嫌可疑資金往來遭凍結，潘聲稱因此影響還款能力。 https://m.hkej.com/landing/mobarticle2/id/3740495/

2025年2月：被大埔區議員梅政雄入稟呈請破產，涉款約69萬元，高院要求其在指定日期前清還欠款，否則將頒布破產令。https://www.stheadline.com/society/3495782

2025年7月：潘焯鴻涉嫌在九龍城廣場襲擊一男一女，被控兩項普通襲擊罪，案件於2026年2月提堂，潘表示不認罪，案件押後至3月再訊。https://www.stheadline.com/society/3542381

2026年2月3日：高院再訊破產案，法官王鳴峰要求潘焯鴻於2月12日下午5時前清還69萬元，否則翌日頒布破產令。https://www.hk01.com/article/60318879

## 選舉史
### 2011年區議會選舉
喺2011年區議會選舉，潘焯鴻喺大角咀北選區出戰，但最終只係攞到485票，不敵民建聯同埋工聯會支持嘅劉柏祺以及公民黨支持嘅王嘉盈。

### 2020年香港立法會選舉
2020年，潘焯鴻以獨立身份參選立法會九龍西直選，其後7月於紅磡站外正式宣布參選，但最終政府因為肺炎疫情而單方面宣佈選舉延期。之後，潘焯鴻繼續發表時事評論監察政府施政，同時設立中科媒體，討論時政。

### 2021年選舉委員會選舉
2021年8月，潘焯鴻報名參加宗教界中入面嘅「天主教香港教區」代表，但天主教香港教區有多達40人報名，最終潘焯鴻喺抽簽制度下落選。

### 2021年香港立法會選舉
由於規則大改，是次選舉好唔公平，民主派普遍除咗俾政府無形阻嚇，亦受到佢嘅實質為難，因此嚟自呢個派別嘅參選者唔多。藍黃定位模糊嘅潘焯鴻就以獨立身份參選，最初計劃出選九龍西選區，但之後就改去香港島東選區，並且得到周偉淦同胡定旭等建制派人士提名。選舉期間，佢被形容為「非傳統建制」，得到一啲傳媒嘅關注。

之後喺一啲競選宣傳入面，佢同一啲將自己定位為非建制嘅候選人亦有聯合宣傳嘅安排，又同時得到一啲具有民主派背景嘅人士，同埋部分親中派支持，但亦引起泛民主派入面一啲爭議。例如，民主黨副主席梁翊婷為佢站台，就被黨主席羅健熙批評，話佢作為黨員違反黨內機制，之前已經喺黨入面討論過話唔支持潘焯鴻，梁翊婷做法令黨友嚴重質疑佢嘅誠信。

喺一個未有披露機構背景嘅民調入面，潘焯鴻被指同吳秋北一同領先對手，二人嘅支持度分別約為一成半。不過，佢就指自己選情唔樂觀，因為自己資源唔多，選舉氣氛低迷。

結果，佢以14,435票落選，成為香港島東選區直選入面，得票最低嘅一位，事後話，投票率創新低、香港免費乘車日係佢落選嘅原因。

## 參考
馮翰銘

**馮翰銘**（，），香港音樂人，喺2003年成立「TheInvisibleMen」，為華語樂壇創作唔少為人熟悉嘅作品。

## 個人生活
2012年5月30號，馮翰銘同歌手黃馨喺大潭美國會舉行結婚儀式，兄弟姊妹團成員包括林一峰、王菀之等人。

## 參考
謝國維

**謝國維**（），香港流行音樂製作人。佢嘅工作範圍包括作曲、作詞、編曲、監製、電影同廣告配樂，曾經創作過唔少為人熟悉嘅作品。
溫應鴻

**溫應鴻**（，），香港粵語流行歌作曲人、填詞人、編曲人、唱片監製、舞台音響總監、電影導演。喺新加坡出世、美國西雅圖長大，早年就讀Kent County High School，喺美國波士頓柏克萊音樂學院畢業，主修音樂製作同音樂工程。
陳西敏

**陳西敏**，香港音樂人，曾經為小肥、關楚耀等藝人製作歌曲同唱片。

## 作品
* 2006年：《If...Kelvin Kwan》（關楚耀個人專輯，陳西敏同雷頌德合作全碟製作）

## 出面網頁
* Discogs資料
台中港線

**台中港線**，又叫做**台中臨港線**，係臺灣鐵路管理局經營嘅鐵路貨運支線，1976年通車。
新竹機場線

**新竹機場線**係一條由台灣鐵路管理局（簡稱台鐵）經營嘅傳統鐵路支線。全線喺1937年開始營運，1997年停止營業。原路線改建為鐵道路一至三段。
水上機場線

**水上機場線**係通往台灣嘉義縣水上鄉水上機場（空軍嘉義基地）嘅專用鐵路，喺縱貫線嘉義站同北回歸線站之間向西分歧而出，進入空軍嘉義基地。